کۆنفڕانسە رۆژنامەنوسییەکەی پەرلەمانتارێکی نەوەی نوێ کاردانەوەى جیاجیاى لە تۆڕە کۆمەڵایەتییەکان لێکەوتووەتەوە، هەندێک بە پیلانێکى دارێژراوى دادەنێن بۆ لاوازکردنى جوڵانەوەکە، هەندێکیش دەڵێن دەبێت چاوەڕوانى دادگا بکرێت تا کەیسەکە یەکلایی دەکاتەوە.\nچاودێرێکی سیاسی دەڵێت، ئەوەی ئێستا بەرامبەر نەوەی نوێ دەكرێت، بۆ خستن و كەوتن و لاوازكردنیەتی و پرۆسەیەكە پلان بۆ داڕێژراوە.\nدەشڵێت، ئەم گەنجە خوێندەوار و پاك و خاوەن ئیرادانە، كەوتونەتە ناو تەڵەیەكی ناشیرینی سیاسیەوە، كە دەیانەوێت بەوشێوەیە سەری جوڵانەوەكە ببڕن.\nئەو تۆمەتانەی لەبارەی گرتەی سێكسی و دەنگ و رەنگ تۆمار كردن بڵاوكرایەوە، لە ڕابردوودا كەم هێز‌و لایەن و كەسایەتی ماوە سەدان بوختان و سیناریۆی لەمجۆرەی بۆ دروست نەكرابێت.\nرۆژنامەنووسێکیش نوسیویەتى، ئەو نامەیەی بۆشادی نەوزاد هاتووە، لەڕێگای ئەو ژمارەیەوە، رۆژی ٢٢ی مانگ نێردراوە، وەک لەشاشەی مۆبایلەکەوە دەردەکەوێت و بەبازنەی سور رەنگکراوە، کەچى پەڕلەمانتارەکە دواى دوو ڕۆژ لە کۆنگرە رۆژنامەنوسییەکە ئاشکراى کرد، کە دەیتوانی هەمان رۆژ ئەو بابەتە بجوڵێنێت.\nدەشڵێت ئەوەی بووەتە جێگای سەرنج، بۆچى دواى دوو رۆژ لە ناردنی نامەکە، ئەو بابەتەی جوڵاند؟ ئەمەش مانای ئەوەیە کە ئەم بابەتە رێکخراوە و دیوێکی دیکەی هەیە، مەغزای سیاسی و مامەڵە و قەبڵاندنی سیاسی لەپشتە، کە داهاتوو ئەو بابەتە ڕونتر نیشان دەدات.\nهونەرمەندێکیش نوسیویەتی، بۆ ئێوە نەتاندەزانی سەرۆکی نەوەی نوێ کۆمپانیای هەیە؟ هەموو ئەو تاوانانەی کە لەخودی حیزبی دەسەڵاتدا هەیە لەرێگەی سیناریۆی مەسیجێکەوە نوساندیان بە سەرۆکی نەوەی نوێوە، ئەمە جاری یەکەم نیە ئەو خەڵکە پێش هەموو کێشەکان دەکەوێت، بەبێ ئەوەی تا ئیستا کەس بزانێت ئایا ئەو ژمارەیە هی کێیە؟\nبە ڕاى رۆژنامەنوسێکیش، ئەوەی ئێستا دەکرێت شەڕی پارەوپوولە، دەڵێت کابرا پێشتر بە ئاشکرا کۆمپانیا و بزنسی بەڕێوەبردووە و ئەوانیش زانیویانە و رازیبوونە.\nئەوەش دەڵێت، بۆ تێچوونى پارەى بەڕێوەبردنی جوڵانەوەکە و هەڵمەتی هەڵبژاردنەکان هەر شاسوار دابینیکردووە و ئەوان هاتوونەتە سەر حازری، ئێستا خێرە رازی نین؟ بۆ پێشتر ئەو داوایەیان لە شاسوار نەدەکرد؟ ئەگەر بابەت و گلەییەکانیان ئەمە بێت ئەوا تاوەکو ئێستا شاسوار حەقە و ئەوان ناحەقن.\nهاوڵاتییەکیش نوسیویەتى ئەم کەلتورە کارێکی زۆر کۆنە لە مێژووی خەباتی بزوتنەوەی ڕزگاری خوازی کورد و لەلایەن دەزگاکانی دەسەڵاتەوە دروستکراوە بۆلێدان لە ئۆپۆزسیۆن.


ئەگەر بەیەقین دەست پێ بكەیت – سه‌رده‌م\nئەوا بە نایەقین دەگەیت\n– دەمەتەقێ لەگەڵا بوداییەكان دا –\nو. یاسین عومەر\nیەكەمین بەشداربوو(1): تا ئەو جێگەیەی كە من تێیگەیشتووم، ئێوە دەڵێن كە ژیان هیچ مەبەست یان ئامانجێكی نییە لەبەر ئەوە رێگەیەكیش بۆ هەنگاوهەڵهێنانەوەی تیانییە، بەناچار هەر تاكێ خۆی لەگەڵا هەر لەحزەیەكدا رووبەڕووە. ئەگەر بڕیارە چركەسات بەدەست بێت ئەوا ئەو چركەساتە هەر هەمان چركەساتی كار، چركەساتی زانستو ئارەزووە. ئایا ئەم لێ‌هەڵهێنجانە تەواوە؟\nكریشنا مۆرتی: ئەگەر رێگەم بدەن دەبێت ئاماژە بەوە بدەم كە ئێمە لەبارەی ئەوەوە نادوێین چی تەواو راستو دروستەو چی ناتەواو و نادروستە. ئەم بابەتە پێویستی بەتوێژینەوەو لێكۆڵینەوەی زۆر هەیە.\nیەكەمین بەشداربوو: ئێوە بەو قسەیەتان كە دروست یان نادروست بوونی نییە، لەراستیدا بۆ ئەو مرۆڤانەی كە حەزیان بەتێگەیشتنو پەی پێ بردن هەیە گیروگرفت ئەخوڵقێنن.\nكریشنا مۆرتی: نە‌و، بەپێچەوانەوە، من دەڵێم كە ئێوەو ئێمەش هەموومان وە منیش خۆم وەكو یەكێكیان، حەزمان لەلێكۆڵینەوەو لێ‌توێژینەوەیە. من ناڵێم “ئەمە دروستە، ئەمە هەڵەیە” بەڵكو ئێمە سوورین لەسەر ئەوەی كە لەگەڵا یەكتریدا بەقوڵایی ئەم مەسەلەیەدا رۆبچینە خوارێ.\nیەكەمین بەشداربوو: چۆن دەشێت بوونەوەرێكی مرۆیی هەبێتو نەتوانێ بڕیار بدات لەمەڕ ئەوەوەی كە چ شتێ دروستە یان دروست نییە، چی چاكەو چی چاك نییە؟\nكریشنا مۆرتی: ئێمە دوایی دەچینە سەر ئەو مەسەلەیەش. من ناڵێم چاكە بوونی نییە. چاكە دەشێت بەتەواوی لەگەڵا چاكی ئێوەو چاكی منا جیاواز بێت، لەبەر ئەوە رێگە بدەن بزانین كامیان بەڕاستی چاكەیە، نەك ئەوەی ئێوە یان ئەوەی من بەڵكو ئەو شتەی كە بەڕاستی چاكە، بەدەستی بهێنین.\nدووەمین بەشداربوو:.. (چاكە) لەناوخۆیدا\nكریشنا مۆرتی: بەڵێ.\nیەكەمین بەشداربوو: راستیەكەی ئێوە خەریكن “نەبوونی یەقین” لەشێوەی روانینی تاك بۆ شتەكانو یان لەروانگەی فەلسەفی ئەوەوە دەناسێنن.\nكریشنا مۆرتی: بەڵێ، ئەگەر بە “یەقین” دەست پێ بكەیت، ئەوا لە كۆتاییدا بە “نەبوونی یەقین” دەگەیت.\nیەكەمین بەشداربوو: ئەم رستەیەش “ئەگەر بە یەقین دەست پێ بكەیت ئەوا لەكۆتاییدا بە نەبوونی یەقین دەگەیت” خۆی زۆر ناكۆك دێتە بەرچاو.\nكریشنا مۆرتی: هەڵبەتە ژیانی رۆژانە ئاواییە.\nچونكە ئێوە پرسیارێكتان خستەڕوو كە دەلالەت لە “كات”، “فكر”و “كار” دەكات، لەبەر ئەوە دەتوانین لێرەوە دەست پێ بكەین كە “كات” چییە؟. كات نەك بەپێی تیۆرەكەی بودا یان هەندێ لەكتێبە پیرۆزەكان، بەڵكو تەنیا ئەوەندە بزانین كات چییە؟ هەر كەسەی بە جۆرێ كات راڤە دەكات، زانایان دەڵێن كە كات زنجیرەیەك كارو بیرۆكەی بچوكە، یان رەنگە ئێوە بڵێن كە كات مردنە، كات ژیانە یان كات فكرە. بەم پێیە، ئایا ئێمە لەحاڵی حازردا دەتوانین ئەو قسانەی كە ئەوانی تر گوتوویانە لەوانەش قسەكانی بوداو تەنانەت ئەوەی كە من گوتوومە یان نەمگوتووە بخەینە لاوە واتە هەمووی لە مێشكماندا پاك بكەینەوەو بڵێین. “ئێستا، كات چییە؟” ئایا كات تەنیا گیروگرفتێكە كە ئێمە لەژیاندا هەمانە؟. كات. نەك تەنیا وەك كۆمەڵە رووداوێك، بەڵكو لەدایك بوون، پێگەیشتن، مردن، كات وەكو رابردوو، ئایندەو ئێستا؟ ئێمە لەكاتدا دەژین، ئەو ساتەی كە ئومێدمان هەیە بەواتەی ئەوەی كاتمان هەیە. من ئومێدەوارم “بووبم”، ئومێدەوارم “ببم”و ئومێدەوارم بگەمە ئیشراق. هەموو ئەم رستانە دەلالەت لەكات دەكەن. بەدەست هێنانی زانست، پێویستی بە كاتەو تەواوی ژیان هەر لەسەرەتایەوە تا مردن جگە لەمەسەلەی كات شتێكی تر نییە. ئایا وانییە؟ ئایا دەتوانم مەبەستەكەم روونتر بكەمەوە؟ ئابەم پێیە بێ، ئەوەی كە ئێمە بەكات ناوی دەبەین چییە؟\nیەكەمین بەشداربوو: ئێوە لەم بارەیەوە، چەندان جار قسەتان كردووە بەڵام دەمەوێت بڵێم كە سات كە هەمان زانستو كارو هەروەها ئارەزووە، ساتێكە كە كات تیایدا بوونی نییە.\nكریشنا مۆرتی: سەبركە، سەبركە، ئایا ئێوە دەتوانن ئەم ساتو ئەو ساتە لەهەموو ساتەكان جیابكەنەوە؟\nیەكەمین بەشداربوو: لەساتی (سەرنجدان) یان (بینین)دا كات بوونی نییە.\nكریشنا مۆرتی: مەبەستتان لەبینینو سەرنجدان چییە؟ داوای لێبوردن دەكەم لەوەی كە ئەوەندە وردو شیكاریانە مامەڵە دەكەم. بەڵام ئەگەر بڕیارە كە ئێمە لێكتری تێ‌بگەین، دەبێت مێشكمان مەعنای روونی لەبارەی ئەم دوو دەستەواژەیەوە (بینینو سەرنجدان) لابێت. كاتێ بە كردەوە نەك بەتیۆری سەیر دەكەن، چی روو دەدات؟ كاتێ ئەو درەختو، ئەو باڵندەو، ئەو ژنەو، ئەو پیاوە دەبینن، چی روودەدات؟\nدووەمین بەشداربوو: لەوساتی بینینەدا، هەڵبەتە ئەگەر بینینێكی راستەقینە بێت..\nكریشنا مۆرتی: ئایا هەیە یان نە‌و؟ من هەر خەریكم پرسیار دەكەم. ئایا كاتێ ئێوە دەستەواژەی “بینین” بەكاردەبەن، چ واتایەكتان لەمێشكی خۆتاندا بۆی هەیە؟ دەشێت من واتایەكم بۆی هەبێت، دەشێت ئەویش واتایەكی بۆی هەبێتو یەكێكی تریش تێگەیشتنێكی تری هەبێت.\nدووەمین بەشداربوو: بەڵام ئێوە لە Pamditji دەپرسن كە “ئەو” مەبەستی لە “بینین” چییە.\nكریشنا مۆرتی: هەروەها مەبەستی لە دەستەواژەی “سەرنج” چییە. روخسەت دەدەن پرسیارێ بكەم؟ ئایا دەتوانین قسەوباسو گفتوگۆیەكمان هەبێت واتە منازەرەیەكمان لەسەر دەستەواژەیەك هەبێ كە تێڕامانێكی زۆر باشیشە، ئایا واتای دەستەواژەی “تێ ڕامان” دەزانن؟ ئەم دەستەواژەیە لە “لیبرا” وە دێت كە بەزمانی یۆنانی بەواتای هاوسەنگی –كێش دێت. هەمان مەسەلە لە بورجی فەلەكی لیبراشدا بوونی هەیەو لەلیبرادا دەستەواژەی lilrate بەواتای ئازادكردن دێتو هەروەها لەدەستەواژەی deliberare كە بە ئیتالی بەواتای دانیشتن، خستنەژێر باسو دانوستانی سەرلەنوێوەو راوێژو ئاخاوتن لەگەڵا یەكو، لەگەڵا یەكدا بەراوردكردن، دێت.\nمەسەلەكە ئەمە نییە كە ئێوە بڕوایەك بخەنەڕوو و منیش بڕوایەك بخەمەڕوو، بەڵكو مەسەلەكە ئەمەیە كە ئێمە هەردووكمان پێكەوە راوێژبكەینو مەسەلەكان هەڵسەنگێنین، چونكە دەمانەوێت هەقیقەت بدۆزینەوە نەك ئەوەی كە من پێشتر دۆزیبێتمەوەو پاشان بەئێوەی بڵێم، شتێكی ئاوا لە دەستەواژەی (delilerate) شاراوە نیە. كاتێ كا پاپا لەرۆما لە سیستین چاپل لەڤاتیكان هەڵدەبژێررێت. ئەوان لەگەڵا یەك ئەكەونە راوێژو راگۆڕیو هەڵسەنگاندن- دەرگاكان داخراونو هیچ كەسێ ناتوانێت بچێتە دەرەوە. ئەوان بۆچوونە سەر ئاوو چوون بۆ چێشتخانەو نان خواردن شوێنی تایبەتیان هەیەو هەموو شتێ بۆ دوو هەفتە یان چەند رۆژێ رێكخراوە ئەوانە بەدرێژایی رۆژانی دانیشتن، مەحكوومن بەجێگربوونو دانیشتن وە ئەمە ناودەبرێ بە “تێڕامان”(2).\nبەم پێیە ئایا دەتوانین لەجێگەیەكەوە دەست پێ‌بكەین كە هیچ شتێ نەزانین؟\nسێهەمین بەشداربوو: ئەم كارە بۆ panditji گرانە.\nكریشنا مۆرتی: گران نییە، من هیچ شتێ نازانم، زانینی ئێمە تەنها یادەوەریە. ئێستا لەم رستەیەدا چ گرفتێك هەیە؟ من دەڵێم دەشێت زانست گەورەترین مەترسی بێت لەجیهاندا، زانست دەشێت گەورەترین رێگربێت، ئێمە بۆ زیادكردنو تەنینەوەی زانست بەردەوام چاكەی خۆمان فراوانتر دەكەین، زانایانیش بەردەوام پێی زیاد دەكەنو ئەوەی زیادیش دەكرێت بەردەوام سنووردارە.\nدووەمین بەشداربوو: هەڵبەتە. بەڵام ئەگەر كامڵاو تەواو بێت، ناتوانیت هیچی بۆ زیادبكەیت.\nكریشنا مۆرتی: بەڵێ. بەم پێیە زانیاریتان بەردەوام سنووردارە، خۆگەر لەو سنوورداریەوە دەست بە لێكۆڵینەوە بكەیت ئەوا هەر بە سنوورداریش كۆتایی دێن.\nدووەمین بەشداربوو. وە ئەوە بە ئیصگلاح دیاریكردنی هەمان سنورداریە.\nكریشنا مۆرتی: بەڵێ سنورداری.\nیەكەمین بەشداربوو: ئێمە زۆر گوێبیستی قسەكانی ئێوە بووینو شتگەلێكی تایبەت تێگەیشتووین بەڵام ئەگەر بڕیارە تێگەیشتن لەئاستێكی قووڵتردا شكڵا بگرێت، ئەوا لەو كاتەدا كەسێكی وەكو ئێوە، لەم بارەیەوە بەرپرسە، چونكە. ئێمە لەئاستی جیاجیاداین.\nكریشنا مۆرتی: زۆر باشە، زۆر باشە، بەڵام هەمان مرۆڤ واتە كریشنا مۆرتی دەڵێت كە زەویو لەنگەرگاكانتان جێ بێڵنو بێنو پێكەوە سەرئاوبكەوین.\nیەكەمین بەشداربوو: چۆن چۆنی ئێمە دەتوانین بەیەكەوە سەرئاوبكەوین لە حاڵێكدا لەدوو ئاستی جیاوازداین؟\nمن ئەمەم قبووڵا نییە. من قبووڵم نییە كە لەدوو ئاستی جیاوازداین.\nیەكەمین بەشداربوو: ئێمە گلەییەكمان لەئێوە هەیە كە ئەویش ئەوەیە كە.\nكریشنا مۆرتی: ئەویش ئەوەیە كە من جەراحێكی هەژارم!\nیەكەمین بەشداربوو:.. بەڵێ پزیشكێك، لەبەر ئەوەی كە هەموو كێشەو دژایەتیەكان، كە دەرەكیو زۆرن، تەنها ئەو مرۆڤانەی وەكو منن كە ئیمتیازی ئامادەییان لەخەڵوەتی ئێوەدا هەیە، ئەو (بینین بەچاوی دڵا بصیرە) بە دەست دێنن بەڵام پزیشك ناتوانێت پێت بڵێت كە چۆن چۆنی زاڵا بیت بەسەر دیاردە دەرەكیو زۆرو زەوەندەكانداو چۆنی گرفتەكان چارەسەر بكەیت.\nكریشنا مۆرتی: بەم پێیە ئێوە دەتانەوێت سەرەتا كێشە دەرەكیە زۆرەكان چارەسەر بكەنو پاشان لە گرفتەكانی دەروونتان نزیكتر ببنەوە. ئایا مەبەستتان ئەمەیە؟\nیەكەمین بەشداربوو: نە‌و، من دەمەوێت هەردووكیان بەیەكەوە چارەسەر بكەم.\nكریشنا مۆرتی: من پۆلێنكاریم پێ قبوڵا نییە.\nیەكەمین بەشداربوو: بەڵێ من ئەمەم قبوڵە.\nكریشنا مۆرتی: جیهان، منم، من جیهانم، ئێستا لەدوای تێگەیشتنی ئەم خاڵە چۆن دەمانەوێت كێشەكە چارەسەر بكەین؟\nیەكەمین بەشداربوو: وەرن بڵێین كە من رازی نیم بەهیچ جیاوازیەك لە نێوان شتە دەرەكیو ناوەكیەكاندا.\nكریشنا مۆرتی: سەرەتا دەبێت بەنیسبەت ئەم مەسەلەیەوە دڵنیابن. ئایا بەڕاستی هەقیقەتی ئەم كارە تێ‌دەگەن یان ئەوەی كە ئەم كارە بەتەواوی تیۆریە.\nیەكەمین بەشداربوو: بە رای من ئەم مەسەلەیە تیۆریە.\nكریشنا مۆرتی: بەڕێز، پێش هەموو شتێك تیۆری لای من هیچ نرخێكی نیە. هەڵبەتە بمبەخشن كە بێ راشكاوی قسە دەكەم. من شایەتم كە چ شتێك خەریكە روودەدات، واتە جەنگ، نەتەوە گەراكان، كوشتارو هەموو شتە ترسناكەكان كەوەختە رووبدەن، مەبەستم ئەمەیە كە بەكردەوە خەریكن روودەدەن، من لەم روەوە دووچاری خۆشخەیاڵی نیم بەڵكو هەموو ئەمانە بە بەرچاوانەوە خەریكن روودەدەن، وەلحال ئێستا كێ ئەمانەی خوڵقاندووە؟\nیەكەمین بەشداربوو: بوونەوەرە مرۆییەكان.\nكریشنا مۆرتی:ئایا قبووڵتە بڵێین كە ئێمە هەموومان ئەوەمان خوڵقاندوە؟\nدووەمین بەشداربوو، بەڵێ، هەڵبەتە.\nكریشنا مۆرتی: زۆر باشە، بەم پێیە ئەگەر ئێمە هەموومان ئەوەمان خوڵقاندبێت كەواتە دەشتوانین بیگۆڕین.\nمن دوێنێ لەنیویۆرك چاوم بە زانایەك كەوت، پزیشكێك كە بۆتە فەیلەسوف. ئەو گوتی كە هەموو ئەمانە هەر تەنیا قسەنو ئێستا پرسیاری واقعی ئەمەیە كە: ئایا شانەكانی مێشك دەتوانن گۆڕانكاری لەخۆیاندا دروست بكەن. ئەویش نەك لەڕێی مادە سڕكەرەكانەوە، یا لەڕێگەی پرۆسە جۆراوجۆرەكانی جیناتەوە بەڵكو ئایا خودی شانەكانی مێشك، دەتوانن بڵێن ئەمە هەڵەیە، كەواتە بگۆڕێ ئاگاتان لێ‌یە؟ ئایا خودی شانەكانی مێشك دەتوانن بەبێ جڵەوگرتنو بەكارهێنانی مەوادی سڕكەر ببینن كە چیان خەڵق كردوەو بڵێن: ئەمە هەڵەیە، بگۆڕێ‌و ئاوەژوو بەرەوە!\nیەكەمین بەشداربوو: بەڵام ئێوە رازین بەبوونی جیاوازی لەنێوان مێشكو هزردا.\nكریشنا مۆرتی: بەڵێ، رەنگە بێ ئەقڵانە بێتە بەرچاو، بەڵام لام وایە جیاوازبن چونكە مێشك مەڵبەندی سەرجەمی هەستەكانی ئێمەیە.\nچوارەمین بەشداربوو: كاكە ئەمە هەر ئەو پرسیارە بوو كە دوێنێ من لێم كردن، ئەمەی كە ئایا ئێمە دەبێت چاوەڕوانی ئەو ئاڵوگۆڕە بین؟\nكریشنا مۆرتی: ناتوانن. چونكە درێژە بەڕێگەی خۆی دەدات.\nچوارەمین بەشداربوو: ئایا بەشێوەیەكی ئۆتۆماتیكی دێت؟\nكریشنا مۆرتی: نە‌و\nچوارەمین بەشداربوو: كەواتە ئێمە دەبێ بۆ گەیشتن بەوە هەوڵاو كۆشش بكەین.\nكریشنا مۆرتی: ئێوە دەزانن كە گۆڕان زەرورییە. ئێستا چی دەكەن؟\nچوارەمین بەشداربوو: بەڵێ هەموو لەسەر ئەم هەقیقەتە كۆكین.\nكریشنا مۆرتی: ئێستا چ شتێك ئەوە دەگۆڕێت؟ مەبەستم گۆڕانە لەشانەكان، نەك لەئایدیاكاندا. شانەكانی مێشك هەموو یادەوەریەكانی رابردووی تیادایە. ئایا ئەو شانانە بەبێ پاڵەپەستۆ و بەبێ كەوتنە ژێر كاریگەریو بەبێ بەكارهێنانی مەوادی كیمیایی دەڵێن “ئەمە دوا رێگەیە. من دەگۆڕێم”؟\nدووەمین بەشداربوو: نە‌و. ئەگەر نفوزو پاڵەپەستۆیەك نەبێت واتە ئەمەی كە ئەم كارە لەخۆیەوە ئەنجام نادرێت.\nكریشنا مۆرتی: نە‌و، گوێ بگرن. شانەكانی مێشك تەواوی یادەوەریو پاڵەپەستۆو فێركردنو پەروەردە، ئەزموونەكانو هەموو شتێكی لەبەرەوەدایە. مێشك، مەڵبەندی زانستە.\nدووەمین بەشداربوو: بەڵێ پڕە لەزانست.\nكریشنا مۆرتی: بەڵی بەزانستی (2) یان (نیو) ملیۆن ساڵێ پڕە، ئێمە هەموو شتێكمان تاقی كردۆتەوە، مەوادی كیمیایی، خەڵوەتكێشان، رەنجو هەر شێوەیەك لەئەزموونمان بۆ بەدیهێنانی گۆڕانێك لە لەناوەوەی كە لەسەردا ئەنجام داوە. بەڵام سەركەوتوو نەبووین. ئەندازەی جیناتو هەر شێوەیەك لەتاقیكردنەوە بۆ گۆڕینی ئەوەی كە لە سەردا دەگوزەرێ دیسان ئەنجام دراون بەڵام هیچ كامێكیان سەركەوتوو نەبوون هەڵبەتە تا ئێستا سەركەوتوو نەبوون، دەشێت هەزار ساڵی تر سەركەوتوو بن. بەم پێ‌یە بۆچی مێشك پشتی بەم شتانە بەستووە؟ واتە بەمەوادی كیمیاییو بزوێنەرەكانو بە چێژەوە پێیانەوە وابەستەیە؟ ئایا مێشك چاوەڕێیە ئازادببێت؟ “نە‌و بەداخەوە، ئەمیش هەر خۆدزینەوەیە”.\nدووەمین بەشداربوو: واتە لەچاوەڕوانی كەسێكی ترا بوون.\nكریشنا مۆرتی: بەڵێ. كەواتە ئایا شانەكانی مێشكیش ئێستا دەتوانن كۆتایی بەسەرجەمی یادەوەرییەكانی رابردوو بهێنن؟ پرسیارەكەی من ئەمەیە كە ئێستا ئێوە چی دەڵێن؟\nیەكەمین بەشداربوو: من پرسیارێكی ترم هەیە، من دەبێت وانە بە قوتابیەكانم بڵێمەوە وە من ئەم كارە لەڕێگەی پرۆسەیەكی لۆژیكیەوە ئەنجام دەدەم، لەڕوی لۆژیكیشەوە زۆر شت روون دەبێتەوە. بەڵام لەهەمان كاتدا سنوورداری ئەویش دەناسمەوە بەتایبەتی لەوكاتەی كە لەگەڵا ئێوەدا لەپەیوەندیدا بووم. و تێگەیشتم كە هەموو ئەمانە دەستكرد و تیۆریو سنوردارن. بەم پێیە كاتێ ئێمە دێینە لای ئێوە شتگەلێكمان گوێ لێ دەبێت كە باشنو لەیەك خاڵی بەرزدا بەرەو خاڵێكی تر دەڕۆین بەڵام لەكۆتاییدا تێ‌دەگەین كە هێشتا لەشوێنێكدا نین لەهەقیقەتەوە نزیك بێت. لەبەر ئەوە لەجیاتی ئەوەی كە بەدەوری بازنەی لۆژیكدا خول بخۆین، لەنێو بازنەی ئەم قسانەدا خول دەخۆین بەڵام جیاوازییەكیان نییە.\nكریشنا مۆرتی: بەڵێ كاكە. ئەمانە هەمووی سەرتاپایان روون كردنەوەنو ئێمە لەو لۆژیكەوە بۆ ئەم لۆژیكە دەجوڵێین. بەم پێ‌یە ئایا ئاگادارین كە لۆژیك سنوردارە؟ ئێستا ئایا دەتوانم ئەو لۆژیكە بەبێ رۆیشتن بەرەو لۆژیكێكی تر واز لێ بێنم، لەبەر ئەوەی لەسەرەتادا پەیم بەوە برد كە لۆژیك سنووردارە. جا چ ئەو لۆژیكە باڵا بێ یا لۆژیكی باوبێ.\nیەكەمین بەشداربوو: نە‌و، ئەم دوو لۆژیكە ناتوانن بەراورد بكرێن. چونكە یەكێكیان لۆژیكە، بەتەواوی لۆژیكیەو هەر ئەوەیە كە تێ‌گەیشتووین سنووردارە لەحاڵێكدا كە لێرە ئەم قسانە هەرهەموویان لۆژیكی نین. ئەویش كاتێك كە رۆشن بینیو روناكیی بەدەست دەهێنین. سەرئەنجام بەردەوام هەر بەدەوری ئەم شتە بچوكانەدا سوڕ دەخۆینو تێگەیشتنێكیش شكڵا ناگرێت.\nكریشنا مۆرتی: زۆر باشە، ئەگەر وایە كە من گومانم هەبێ، ئایا مەسەلەكە ئەوەیە كە ئێوە داوای بەسیرەتێكی تەواو دەكەن. پرسیارەكەی ئێوە دەلالەت لە خواستێك وا دەكات.\nیەكەمین بەشداربوو: ئێمە دەبێت لەو شتەی كە وەریدەگرین رازی بین، لەحاڵێكدا كە موحتاجی ئەو شادمانیەین كە شكڵا بەفكر دەدات. ئێمە بەسیرەتە كەمو كورتەكانمان چنگ دەكەوێت نەك بەسیرەتە كامڵەكان.\nكریشنا مۆرتی: من سەبارەت بەشادمانی قسە ناكەم. من سەبارەت بە (بینین بەچاوی دڵا قسە دەكەم. من پێشنیاری تەواویو كەماڵا بۆ ئێوە دەكەم. من مەنتیقانە تەواویو كەماڵا پیشانی ئێوە دەدەم. بەڵام ئایا گوێتان لێ دەبێت بەبێ ئەوەی كە بڵێیت بەڵێ، ئەمە دروستە یان ئەمە هەڵەیە؟ هەموو نووسەرو نیگاركێشێ، زانا، شاعیرو مامۆستایەكی رۆحانی، بەكردەوە خاوەنی بەسیرەتێكی سنووردارن. منو تۆ بەیەك دەگەینو دەڵێین “سەیركە، ئەمە سنووردارەو من بەسیرەتی واقعی، كامڵاو پڕم دەوێت نەك بەسیرەتی رێژەییو جوزئی”.\nیەكەمین بەشداربوو: ئێمە پێویستمان بەوەیە كە لەم مەسەلەیە تێبگەین، ئایا بەسیرەتی كامڵا چییە؟ ئایا ئەزمونێكە؟\nكریشنا مۆرتی: نە‌و، گومان دەكەم ئەزمونێ بێت. نە‌و ئەزمونێك نییە.\nدووەمین بەشداربوو: كەواتە دەبێت لەناوەوە جۆش بخوا.\nكریشنا مۆرتی: نە‌و، دەزانی مەسەلەكە ئەوەیە خەریكە پەلە لەشتێك دەكەن بەر لەوەی رووبدات.\nدووەمین بەشداربوو: كەواتە ناتوانرێت پێشبینی بكرێت.\nكریشنا مۆرتی: ئێوە ناتوانن لەو بارەیەوە یاسا دابڕێژن. ناتوانی بڵێیت كە ئەمە ئەزمونێكە چونكە نییە.\nدووەمین بەشداربوو: بڕیار بوو ئێوە بەئێمە بڵێن كە چۆن چۆنی هەموو ئەم شتانە دەبنە یەك هەمەكی (كل)\nكریشنا مۆرتی: نە ئەم شتانە بەشەكانی هەمەكی دروست ناكەن، منیش بە ئەندازەی ئێوە هەمووتان “مەعلونانە” مەنتقیم. تەنیا دەڵێم بەجۆرێكی خراپ لەگەڵا ئەودا مامەڵە دەكەن. مەسەلەی من ئەمەیە. نەڵێن كە ئەمە ئەزموونێكە یان لەسەر بنچینەی زانستە. ئەوەی لەسەر بنچینەی زانستە دۆزینەوەیەتی نەك خوڵقاندنی.\nشەشەمین بەشداربوو: بەڕێز ئەو ناڵێت كە ئەمە ئەزمونێكە لەسەر بنچینەی زانست بەڵكو دەبێت ئەو شتە واقعی بێتو قابیلی سەلماندنی بێت.\nكریشنا مۆرتی: مەسەلەكە ئاوایی نیە كە من شتێك تاقی بكەمەوە. ئەمە واقعیەتێكە من لەبنەڕەتدا لەگرفتەكەی ئێوە تێ ناگەم. كەسێك دێتو چیرۆكێكم بۆ دەگێڕێتەوە. من بەتاسەوە گوێی بۆ رادەدێرم. لەبەر ئەوەی چیرۆكێك جوانەو زمانێكو شێوەیەكی دڵنشنو خۆشی هەیە. بەبیستنی ئەو چیرۆكە دووچاری جەزبەو خۆ لەبیركردن دەبم. گوێ لەچیرۆكەكە دەگرمو چیرۆكەكە رۆژ لەدوای رۆژ درێژ دەبیـَتەوەو من بەهۆی ئەم چیرۆكەوە كەم دەكەمو دەتوێمەوە. بەم پَیە چیرۆكەكە بەوتنی “لێرەدا چیرۆكەكە رادەوەستێ” كۆتایی دێت\nپێنجەمین بەشداربوو: چیرۆكەكە بۆ ئێمە كۆتایی نایەتو لێرەوە گرفتەكە بەردەوامی دەبێت.\nكریشنا مۆرتی: بەرێز ئێوە دۆستی مننو من دەمەوێت پێتان بڵێم كە مرۆڤەكان بەسیرەتێكی سنوورداریان هەیەو ئەمەش شتێكی ئاشكرایە. لێرەدا دۆستەكەی ئێوە دەڵێت كە من بەئێوە دەڵێم بە چ رێگەیەك دەتوانن بەسیرەتی تەواوتان هەبێت. ئایا گوێی لێ‌دەگرن؟ باسو وتووێژ مەكەن بەڵكو تەنها گوێ بگرن. ئێوە برنج دەدەنە سواڵكەرێك لەكاتێكدا ئەو چاوەڕوانی هیچ شتێ لەئێوە نەبووە بەڵام ئێوە برنجی دەدەنێ‌و بەهەمان شێوەش ئەو دیارییەك دەداتە منو دەڵێت “بیگرەو مەڵێ بۆچی دراوە بە تۆو كێ داویەتی، بەڵكو تەنها وەریبگرە” بەم پێیە من خەریكم دەڵێم بەسیرەت وابەستە نیە بەئەقڵەوە، بەسیرەت پشتی نەبەستووە بە زانستەوە. بەسیرەت پشت بەستوو بە هیچ جۆرە یادەوەریەكەوە نیە. ئیشراق پشتی نەبەستووە بەكاتەوە.\nكات، یادەوەری، بەبیرهێنانەوە، هیچ كامێكیان بوونیان نیە كەواتە ئێوە بەسیرەتان هەیە، بەسیرەتی كامل. وەكو دووكەشتی كە لەشەودا بەتەنیشتی یەكتردا رەت دەبن یەكێكیان بەوی تریان دەڵێت “ئاواییە”و تێ‌دەپەڕێت. ئێوە چی دەكەن؟\nچوارەمین بەشداربوو: بەڕێز ئایا بەسیرەت لەرێگەی راهێنانی پلە بە پلەوە بەدەست دێت یان كارێكی هەنووكەییو دەست بەجێ‌یە؟\nكریشنا مۆرتی: ڕاهێنان واتە لەبەركردن واتە كات.\nچوارەمین بەشداربوو: بەم پێ‌یە بێت بەتەواوی دەتوانێت هەنووكەییو دەست بەجێ رووبدات.\nكریشنا مۆرتی: ئۆ! نەنە، بەڕێز بەس گوێ بگرە ئەو شتێ بەمن دەڵێ‌و دیارنامێنێت، ئەو منی بەتەنها لەلای زێڕو زیوێكی سەرسوڕهێن جێ هێشتووەو من سەرقاڵی تەماشاكردنی جوانی ئەوم. من ناڵێم ئەو بۆچی ئەوەی دا بە منو، ئەوە كێیەو.. هتد. ئەو ئەو زێڕانەی دا بەمنو گوتی بیگرە هاوڕێم، بەوە بژی خۆ گەر ناتەوێت توڕی هەڵدە” و من هەرگیز جارێكی تر ئەو نابینمەوە. مەفتونی ئەو زێڕانە بوومو ئەو زێڕانە دەست دەكەن بە ئاشكراكردنی شتگەلێك كە هەرگیز نەمبینیونو ئەو زێڕە دەڵێت لەنزیكترەوە هەڵمبگرە، تا زیاتر ببینی”. بەڵام من دەڵێم. “من ژنم هەیە، منداڵم هەیە، چەندان دۆستو هاوڕێم هەیە، دەچمە زانكۆو ئیشو كارم هەیە، من ناتوانم ئەم كارە بكەم” لەبەر ئەوە ئێوە ئەو شتە دەخەمەوە سەر مێزەكەو خۆرنشین دەگەڕێمەوەو تەماشای دەكەم بەڵام زێڕەكان بێ‌شەوق بوونو رەنگیان دۆڕاندوە. لەبەر ئەوە دەڵێن كە هەڵیبگرە یان رێزی لێ‌بگرە، خۆشت بوێت، سەیری بكەو چاودێری بكە.\nمن هەوڵ نادەم كەسێك لەبارەی شتێكەوە قەناعەت پێ بكەم، من دەبینم كە زانست زۆر سنووردارەو دەشێت زۆر ترسناكو ژەهراویش بێت.\nبەڕێز من رۆژێك پێش ئێستا رێك پێش ئەوەی بێم بۆ هند، چاوم كەوت بەسێ پسپۆڕی بواری كۆمپیوتەر، پسپۆڕترینیان بوون، ئەوان بەشێوەیەكی قوڵا بەرەو ئەقڵاو هۆشی دەستكرد هەنگاو دەنێنو هۆشی دەستكرد دەتوانێت زۆربەی ئەو شتانەی كە بوونەوەرە مرۆییەكان ئەنجامی دەدەن، ئەنجام بدات واتە شەڕ بكاتو زانستێكی سەرسوڕهێنو لەوەی ئێمە زیاتری هەبێت. كە زانستی ئینگلیزو ئەوروپاو فەرەنساو روسیاو هەموو ئاپانیشادهاو هەموو گیتاكانو ئینجیلەكانو قورئانەكان هەموو شتەكانو… هتد لەخۆبگرێتو بەكردەوەش بیانكاتو پێتان دەڵێت كەچی بخۆنو چی نەخۆن، كەی بە مەبەستی پاراستنی سەلامەتیتان بۆ جێگەی خەوتن بڕۆنو كەی ناتوانن پەیوەندی سێكسی بكەن. ئەم كێشەیە بەشێوەیەكی جدی دەستی پێكردوە لەبەر ئەوە ئەگەر ئەو ئامێرە بتوانێت هەر ئەوەی كە من ناتوانم ئەنجامی بدەم، ئەنجام بدات، جگە لە بەستنی پەیوەندی سێكسی یان سەیركردنی ئەستێرەكان ئەوكات چ كارەساتێك بەسەر مێشكی مرۆڤدا دەقەومێ؟ ئەی كەواتە نەفسی بوونی مرۆڤێك چییە؟ هەموو سەرگەرمییەكانی تەكنەلۆژیای ئەمڕۆ، تۆپی پێ، تێنسو هتد بەداخەوە زۆر بەهێزن. لەبەر ئەوە ئەگەر مرۆڤ لەهەموو سەرگەرمیەكانا، كەسەرگەرمیە ئاینیەكانیش دەگرێتەوە. دیل بووبێت، جێگەو شوێنەكەی لەكوێیە؟ بەڕێز ئەم پرسیارە زۆر جدیە، نەك قسەیەكی ئاسایی.\nدووەمین بەشداربوو: ئەم پرسیارە لەوكاتەدا كە گۆڕانو ئاڵوگۆڕی بەسەر مێشكدا دێت، گۆڕانێك كە زۆر پێشتر لەمێشكدا ئامادەیە ئیتر مەترەح نابێت چونكە مێشكی ئێستا، لەبەركەرە و ئامێر، توانای لەبەركردنێكی زۆر باشتری هەیە.\nكریشنا مۆرتی: یەك توێژاڵاو یەك پارچەی ناسك لەم مێشكە ئەلكترۆنیە شەش سەد ملیۆن وشە لەخۆیدا دەپارێزێت.\nدووەمین بەشداربوو: هەموو كتێبخانەكانی جیهان دەچنە ئامێرەوە.\nكریشنا مۆرتی: هەر ئێستاش ئاواییە. وانییە؟ وابێت دەبێت بۆچی من بچم بۆ كتێبخانە، بۆچی دەبێت گوێ بۆ ئەم هەموو هەڵەتو پەڵەتیە بگرم. كەواتە سەرگەرمی تاقی دەكەمەوە.\nدووەمین بەشداربوو: یان گۆڕان.\nكریشنا مۆرتی: كتو مت خۆیەتی. ئەمە هەمان ئەو پرسیارەیە كە لەسەرەتادا خستمانەڕوو.\nدووەمین بەشداربوو: لەبەر ئەوە دووبارە گەڕاینەوە بۆ ئەم پرسیارە.\nیەكەمین بەشداربوو: ئایا چاودێری كردن لەم وتەزایانەدا شوێنێكی هەیە؟\nكریشنا مۆرتی: بەڵێ. بەڵام ئایا چاودێرییەك هەیە كە بەرنامەو پلانی نەبێتو پێی نەوترێت كە راهێنان بكە، راهێنان بكە، ئایا چاودێریەك هەیە كە هیچ پەیوەندیەكی بەهیچ یەكێ لەوانەوە نەبووبێت؟ لەبەر ئەوە هەر ئەوەندەی من تەمرین دەكەم تا كەسێكی دەوڵەمەندم لێ دەربچێت ئامانجێكی عەمدیم هەیە.\nلەبەر ئەوە ئەوەی ئێمە لەحاڵی حازردا ئەنجامی دەدەین ناتوانێت چاودێری بێت. لەبەر ئەوە رەنگە چاودێریەك هەبێت كە هیچ پەیوندیەكی بەم شتانەوە نەبێتو من دەڵێم چاودێرییەك هەیە كە بەم شێوەیە نییە.\nدووەمین بەشداربوو: ئایا دەتوانین ئالێرەدا قسەو باسەكە رابگرین.\nكریشنامۆرتی: بەڵی هەر ئالێرەدا دەتوانین قسەو باسەكە رابگرین وەكو چیرۆكەكە.\n1-بەشداری سەرەكی لەم منازەرەیەی كە لەگەڵا بوداییەكاندا سازكراوە “پاندیت جاگانات ئاپادهیایا” یە (Pandit Jagannath upadhaya)\n1-ئەم دەمەتەقێیە بەشی یەكەمی كتێبێكە بەناوی “ئایندە ئێستایە”\nكە لەنووسینی “كریشنامۆرتی”یەو، “مرسدەلسانی” وەریگێڕاوە بۆ فارسیو دەزگای “انتشارات بهنام” ساڵی (1997)ی زاینی بۆی چاپو بڵاوكردۆتەوە. عنوانەكەش لەدانانی وەرگێڕی كوردیە.\n2-وشەی ئیشراق- حاڵەتێكی رۆحیو فەلسەفیە\n3-بەسیرەت، زۆر دووبارە بۆتەوە، بەواتای بینین بەچاوی دڵا، چاوڕوونی، بەرجەستەبوونی نادیارەكان لەبەرچاوی خاوەن بەسیرەتە تەواوەكان كە خەڵكی ئاسایی ناتوانن بیانبینن.\nhttps://sardem.org/wp-content/uploads/2020/05/sardem1607300955chawpekawtnxxxxx-e1595605208565.jpg 399 672 sardem.org https://sardem.org/wp-content/uploads/2021/03/Sardem.org-Logo1.png sardem.org2020-02-24 15:48:062020-07-24 15:49:39ئەگەر بەیەقین دەست پێ بكەیت


نه‌ته‌وه‌ی دیموکراتیک و چه‌مکی سه‌روونه‌ته‌وه‌یی | Komunar.NET\nئابوری ـ ئیكۆلۆژی\nنه‌ته‌وه‌ی دیموکراتیک و چه‌مکی سه‌روونه‌ته‌وه‌یی\n18 مه 2019 شنب\nنه‌ته‌وه له سه‌ر بنه‌ماکانی ئه‌تنیسیته، کلتوور و زمان شێوه‌ی گرتووه و کاپیتالیزمیش له دیارده‌کانی وه‌ک بازاڕ که نه‌ته‌وه ...\nره‌نگه دیارده‌ی نه‌ته‌وه، یه‌کێک له‌و ده‌سته‌واژانه بێت که له دوو سه‌ده‌ی دواییدا زیاترین گفتوگۆی له‌سه‌ر کراوه. ئه‌گه‌ر هێنده ناسیۆنالیزمیش نه‌بێت، ده‌توانین بڵێین که که‌متر له‌وه‌ش مێشکه‌کانی سه‌رقاڵی خۆی نه‌کردووه. وه‌ها دیاره ئه‌م باسه له‌مه‌وبه‌دواش ماوه‌یه‌کی درێژ به‌رده‌وام بێ و هه‌موو ئه‌م گفتوگۆانه له چوارچێوه‌ی ته‌وه‌رێکی تایبه‌ت هه‌ڵسه‌نگێنرێت. له‌گه‌ڵ هه‌ڵسه‌نگاندنی دیارده‌ی نه‌ته‌وه له بواری مێژوویی، ده‌رکه‌وتنی له‌گه‌ڵ هێڵی کاپیتالیزم و به‌رجه‌سته‌بوونی نه‌ته‌وه وه‌ک ده‌رچووی فاکته‌ری بازاڕه‌وه جه‌ختی له‌سه‌ر کراوه‌ته‌وه و ئه‌و فاکته‌ره ناوبراوانه، به شێوه‌یه‌کی په‌یاپه‌ی له‌گه‌ڵ یه‌کتر له په‌یوه‌ندیدان. له‌مباره‌یه‌وه، دیسان ده‌وترێت که دروستبوونی نه‌ته‌وه، له په‌یوه‌سته‌یی و کۆی هه‌مووی ئه‌م فاکته‌رانه ده‌رده‌که‌وێت. مارکسیزم ئه‌م بابه‌ته زیاتر قووڵ ده‌کاته‌وه.\nمرۆڤه‌کان ساڵانێکی درێژ وه‌ها بیریان ده‌کرده‌وه که گوایه ئاکامی کاپیتالیزم ده‌گاته نه‌ته‌وه‌بوون. فاکته‌ری بازاڕ له وه‌ها ئه‌ندێشه‌یه‌کدا رۆڵی سه‌ره‌کی ده‌گێڕا. هه‌ڵوه‌شانی فئودالیزم و هاتنه‌کایه‌ی بازاڕه گه‌وره‌کان، مرۆڤی له به‌ندی ئاغا فئوداله‌کان رزگار کردووه، په‌یوه‌ندی نوێ له ده‌وری کارگه‌کان و بازاڕ گه‌شه‌ی سه‌ندووه و له هه‌مووی گرنگتر، هێزی کاری مرۆڤه‌کان ئازاد ده‌بوو. به شرۆڤه‌یه‌کی راستتر، مرۆڤ له به‌ند و زنجیری به‌گه فئۆداله‌کان ئازاد ده‌بوو. نووسه‌ره بورژوازه‌کان له ژێر ناوی "ئازادی ده‌ستکه‌وته‌کان له به‌رده‌مماندان" قیامه‌تیان به‌رپا کرد. به‌ڵام (ره‌عیه‌ت)ی دوێنی ده‌بووه کرێکاری ئه‌مڕۆ. نیقاب و ره‌واڵه‌ت ده‌گۆڕا به‌ڵام له ناوه‌ڕۆکی دیارده‌که‌دا، گۆڕانکاری نه‌ده‌هاته دی. ره‌عیه‌ت نه‌یده‌توانی به دڵخوازی خۆی، خاوه‌نه‌که‌ی بگۆڕێ، به‌ڵام ده‌یتوانی په‌یمانکاره‌که‌ی بگۆڕێت. دواتر بێکاری په‌ره‌ی سه‌ند و کێشه‌ی دابین‌کردنی موچه، ئه‌م ته‌رجیحه‌شی بۆ کرێکاره‌که‌ی سنووردار کرد و ئه‌وی زیاتر وابه‌سته‌ی خاوه‌ن کاره‌که‌ی کرد.\nبازاڕ بۆ کاپیتالیزم فاکته‌رێکی گرنگه. به‌ڵام ئایا بازاڕ سنوورداره به کاپیتالیزمه‌وه؟ یاخود پێش ده‌رکه‌وتنی کاپیتالیزمیش هه‌بووه؟ ده‌توانرێ ته‌نانه‌ت بۆ قۆناغی کمۆناڵی سروشتیش باس له بازاڕ بکرێت. ده‌زانین که بازاڕ له قۆناغه‌کانی زۆر دووری مێژووش هه‌بووه. بۆیه بازاڕێک که له‌گه‌ڵ کاپیتالیزمدا پێناسه ده‌کرێت، بازاڕێکه که له درێژایی قۆناغه دوور و درێژخایه‌نه‌کان دروست بووه و له بواری به‌راوردی و هاوئاهه‌نگیش گه‌یشتۆته جۆرێک له ئاوسانی و دروشتی؛ ده‌بێ له‌بیر نه‌کرێت که به‌رهه‌می قۆناغه مێژووییه‌کانه؛ رێک وه‌ک ده‌رکه‌وتنی نه‌ته‌وه و نه‌ته‌وه‌کان. نه‌ته‌وه‌کانیش به‌رهه‌می قۆناغه مێژووییه‌کانن و ئه‌و تایبه‌تمه‌ندییه تایبه‌تیانه‌ی له سه‌ره‌تای مێژوودا بۆته خاوه‌نی، له ناوه‌ندی خۆیدا به‌خێوی کردووه و گه‌شه‌ی پێداوه. سنووردارکردنی به قۆناغێکی تایبه‌تی مێژوو به‌واتای ره‌تکردنه‌وه‌ی مێژوو دێت.\nنه‌ته‌وه ـ ده‌وڵه‌ت و نه‌ته‌وه‌ی دیموکراتیک\nنه‌خۆشی به‌هیچ‌زانینی مێژوو، پێش هه‌ر که‌سێک، یه‌کێک له تایبه‌تمه‌ندییه‌کانی بورژوازییه؛ بۆیه زۆرێک له دیارده‌کان له پێناو به‌رژه‌وه‌ندییه‌کانی خۆیان هه‌ڵده‌سه‌نگێنن و چه‌واشه‌ی ده‌که‌ن. زانایان له‌م باره‌یه‌دا هه‌وڵدانێکی ئاوارته ده‌که‌ن. سه‌باره‌ت به فئۆدالیزم وه‌ک کۆمه‌ڵگایه‌کی پێش قۆناغی سه‌رهه‌ڵدانی نه‌ته‌وه و سوسیالیزم ناو ده‌به‌ن. له حاڵێکدا فئۆدالیزم، کۆمه‌ڵگای پێش نه‌ته‌وه نیه. پێده‌چێت کۆمه‌ڵگایه‌که که نه‌ته‌وه‌ی زیاتر له هه‌موو قۆناغه‌کانی تر به‌ردار کردبێت. پێناسه‌کردنی کۆمه‌ڵگاکان وه‌ک دیارده نه‌ته‌وه‌ییه‌کان، یه‌کێک له به‌رهه‌مه‌کانی به ته‌واوه‌تی کاپیتالیستییه. کۆمه‌ڵگاکان خاوه‌ن دیالکتێکی تایبه‌ت به گه‌لان، قه‌بیله، عه‌شیره و نه‌ژادن و ئه‌م فاکته‌رانه ده‌رچووی کۆمه‌ڵگای چینایه‌تین. له نه‌بوونی کاپیتالیزمیشدا نه‌ته‌وه ده‌یتوانی دروست بێت. له شێوه‌گرتنی نه‌ته‌وه‌دا، فاکته‌ره زمانی، کلتووری، مێژوویی و کۆمه‌ڵایه‌تییه‌کان خاوه‌ن ڕۆڵێکی دیارکه‌رترن. نه‌ته‌وه‌کان له پێکهاته کۆمه‌ڵایه‌تی یه‌کسان، ئازاد و دیموکراتیک ده‌توانێ گه‌شه بکات.\nهه‌روه‌ها که ده‌زانین ته‌نانه‌ت له سه‌ده‌ی (12)دا شاهیدی شێوه‌گرتنی نه‌ته‌وه‌کانین. به‌ڵام بۆ بینینی ئه‌وه‌ی که چ که‌سێک له ره‌وتی پێکهاته‌ی نه‌ته‌وه‌یی حاکم ده‌بێت، ده‌بێ شه‌ش سه‌ده چاوه‌ڕوان بین. نه‌ته‌وه و کاپیتالیزم خاوه‌ن په‌یوه‌ندییه‌کی نزیکن به‌ڵام پێویستیان به یه‌کتر هه‌یه. نه‌ته‌وه ده‌توانێ بێ بوونی کاپیتالیزمیش هه‌بێت و پێچه‌وانه‌ی ئه‌مه‌ش راسته. دروستبوونی هه‌ر دوو دیارده‌که گرێدراوی هۆکاری جیاوازن. شێوه‌گرتن و ده‌رکه‌وتنی هاوکاتی نه‌ته‌وه و کاپیتالیزم له یه‌ک قۆناغی مێژوویی تاقدا به واتای پێش زه‌مینه‌ی ده‌رکه‌وتن، هاوهێڵی و ته‌واوکه‌ری هه‌ر دوو نایه‌ت و له ریشه‌یه‌کی تاق دروست نه‌بوون. نه‌ته‌وه له سه‌ر بنه‌ماکانی ئه‌تنیسیته، کلتوور و زمان شێوه‌ی گرتووه و کاپیتالیزمیش له دیارده‌کانی وه‌ک بازاڕ که نه‌ته‌وه له مه‌یدان ده‌رده‌که‌ن دروست ده‌بێت.\nبزوتنه‌وه ئه‌تنیکییه‌کان، بورژوازی بازرگانی و شاره‌کان نه له‌گه‌ڵ دیارنه‌مان له نێوان داواکارییه‌کانی چینه ناوینه‌کان بۆ راکێشانی موزه نه‌ته‌وه‌ییه‌کان به‌ڵکو له‌گه‌ڵ دروستکردنی ناکۆکی له‌گه‌ڵ ئه‌م فاکته‌رانه، ده‌وڵه‌ته نه‌ته‌وه‌ییه‌کان و کۆمه‌ڵگای کاپیتالیستیان به شێوه‌یه‌کی زۆر کاریگه‌ر له لاپه‌ڕه‌ی مێژوودا تۆمار کرد. له‌گه‌ڵ ره‌چاوکردنی ئه‌م هۆکاره، کردنه یه‌کی ئه‌م دوو دیارده‌یه هه‌ڵه‌یه. به‌ڵام ئه‌م ناکۆکییه مێژووییه، دروستبوونی نه‌ته‌وه ـ ده‌وڵه‌تی وه‌ک دوایین قۆناغی ده‌وڵه‌ت‌بوون به‌هێز ده‌کرد. ئیتر نه‌ته‌وه ـ ده‌وڵه‌ته‌کان یه‌ک له دوای یه‌ک ده‌هاتنه ناو لاپه‌ڕه‌ی مێژوو. به‌گ و ئاغا زۆره فئۆداله‌کان ئیتر ناچار بوون، جێگایان به ده‌وڵه‌ته نه‌ته‌وه‌ییه ده‌دا که ژماره‌یان زۆر که‌متر بوو. بورژوازی له ژێر ناوی گه‌ل و به دروشمی "حاکمیه‌ت مافی نه‌ته‌وه‌یه" ده‌بوون به فه‌رمانڕه‌وا. بورژوازی خۆی وه‌ک هێزی پێشه‌نگی نه‌ته‌وه نیشان ده‌دا. له‌وێ به‌دوا ئه‌و گه‌لانه‌ی وا له ناو سنووره‌کانی ده‌وڵه‌تی نه‌ته‌وه‌یی ده‌ژیان، به بیانوی "پاراستنی به‌رژه‌وه‌ندی نه‌ته‌وه‌یی" له هه‌ر شه‌ڕێکدا له خزمه‌تی بورژوازیدا به‌شداریان ده‌کرد، خه‌ریکی داگیرکه‌ری بوون و به ناوی پاراستنی "نیشتمانی دایک" له مه‌یدانێکی شه‌ڕه‌وه رایان ده‌کرد بۆ مه‌یدانێکی تر.\nله پێناو ئه‌نجامدان و به‌کرده‌وه‌یی‌کردنی ئه‌م خاڵانه، ناچار پێویستی به هه‌ڵوێستێکی ئایدیۆلۆژیکی که له ره‌واڵه‌تدا پارێزوانی به‌رژه‌وه‌ندی هه‌مووان و له ناوه‌ڕۆکدا به زه‌ره‌ری گه‌له‌کانه، پێویستییه‌کی زۆر هه‌بوو. بۆ دروستکردنی نه‌ته‌وه و له ژێر هه‌ڕه‌شه نیشاندانی، پێویست بوو باس له دوژمنی ده‌ره‌کی و بوونی که‌سانی ناخۆمانی بکرێت. ئه‌گه‌ر "ئه‌وی تر" چاوی بڕیوه‌ته خاکی ئێمه، ده‌بێ ئێمه‌ش له به‌رامبه‌ریدا یه‌ک بگرین و هه‌ر سات بۆ به‌ره‌نگاربوونه‌وه‌ی هه‌ڕه‌شه، به پێشه‌نگایه‌تی بورژوازی ئاماده‌ی بین بجوڵینه‌وه. بۆ دروستکردنی یه‌کگرتنه‌وه و راکێشانی کۆمه‌ڵایه‌تی، ناتوانرێ دیارده‌یه‌کی باشتر له ناسیۆنالیزم بدۆزرێته‌وه. ئیتر نه‌ته‌وه‌په‌رستی به پاڵپشتی بیانوی به‌هێز ته‌نیا به چوونه ناو کایه‌ی کۆمه‌ڵایه‌تی سنوردار نه‌مایه‌وه و تا رۆژگاری ئێمه‌ش وه‌ک نه‌خۆشییه‌کی به‌کاریگه‌ر و دیارکه‌ر له‌گه‌ڵ شکۆیه‌کی گه‌وره له دڵی گه‌لاندا جێگای ده‌گرت. کاتێک نه‌ته‌وه‌په‌رستی ئه‌مجۆره له ئایدیۆلوژیادا به‌کاریگه‌ر بوو، له په‌نای ئه‌وه‌شدا لیبرالیزم له ئابووری و سیاسه‌ت، رۆڵێکی هاوشێوه‌یان گرته ئه‌ستۆ. نه‌ته‌وه‌په‌رستی له دیارده‌ی نه‌ته‌وه دروست بووه، ئه‌و گه‌ل و نه‌ته‌وانه که له ناو سنووره‌کانی وڵاتدا ده‌ژیان، به فه‌رمانڕه‌وایی رازی ده‌بوون. له‌وه‌یکه حاکمیه‌ت ده‌بووه هی ئه‌وان، باوه‌ڕیان ده‌کرد و بۆ پارێزگاری ئه‌و حاکمیه‌ته‌ی که به هی خۆیان ده‌زانی په‌ره‌یان به مه‌ده‌نییه‌تگه‌رایی ده‌دا. ئه‌م یه‌کگرتنه‌وه له پێناو هێرش و په‌لاماردان په‌ره‌ی پێ ده‌درا. دوژمنی گریمانه‌یی له‌گه‌ڵ دروستبوونی ژماره‌یه‌ک داموده‌زگا به شێوه‌یه‌کی به‌رده‌وام و هه‌میشه‌یی له مێشکدا، زیندوو ده‌مێنێته‌وه.\nله حاڵێکدا هیچ کاتێک ده‌سه‌ڵات ناتوانێ هی نه‌ته‌وه بێت. هه‌میشه چێنێکی که‌م و که‌مینه‌یه‌کی تایبه‌ت، بوونه‌ته خاوه‌نی سه‌ره‌کی ده‌سه‌ڵات. وه‌ها شتێک هه‌روه‌ها که بۆ نه‌ته‌وه‌کان راسته، بۆ پێکهاته ئه‌تنیکی و خاندانییه‌کانیش راسته.\nسه‌رمایه‌داران له‌گه‌ڵ زیادبوونی تواناییه‌کانی به‌ده‌زگابووی پێکهاته‌ی ده‌سه‌ڵات، نوێگه‌رایی و خوڵقێنه‌ریان پێ زیاد ده‌که‌ن. ئیتر تاکی وابه‌سته‌بوو به سیستم بۆ دروستکردنی ده‌سه‌ڵات، تاک و کۆمه‌ڵگای وابه‌سته به ده‌سه‌ڵات ده‌خوڵقێنرێ و گه‌شه‌ی پێ ده‌درێت. سیستمێکی وه‌ها دروست ده‌بێ که ته‌نانه‌ت تاکی خاوه‌ن نزمترین پێگه‌ی چینایه‌تی، تووشی ده‌سه‌ڵاتگه‌رایی ده‌بێت. ته‌نانه‌ت له ناو بنه‌ماڵه‌شدا وه‌ها ره‌وشێک دێته ئاراوه. واته وه‌ک سیستمێک خۆی له دڵ و مێشکی کۆمه‌ڵگادا جێگیر ده‌کات. پێکهاته‌ی ده‌سه‌ڵات له‌گه‌ڵ نه‌ته‌وه ـ ده‌وڵه‌ته‌کان ده‌گۆڕدرێت به‌ڵام کاراکته‌ری ده‌وڵه‌ت رێک وه‌ک رۆژی یه‌که‌می ده‌رکه‌وتنی له مێژوودا، خه‌رێکی پارێزگاری خۆی ده‌بێت. ده‌بێ ده‌وڵه‌ت له درێژایی مێژوودا وه‌ک عه‌قڵییه‌ت و ره‌وتێکی به‌ده‌زگابوو هه‌ڵسه‌نگێندرێت. له لێکدانه‌وه‌ی ده‌وڵه‌تدا ده‌بێ دوور له نزیکبوونه‌وه‌ی دیارده‌ناسی شرۆڤه نه‌کرێت. تێڕوانینێکی وه‌ها که ده‌وڵه‌ت له قۆناغێکی مێژوودا ده‌رکه‌وتووه، دواتر خراپ بووه و به جێگه‌ی ئه‌وه سیستمێکی نوێ دروست بووه یاخود کاراکته‌ری ده‌وڵه‌ته‌کان له یه‌کتر جیاوازترن، به واتای نزیکبوونه‌وه‌یه‌کی سووکه‌سه‌رانه‌یه سه‌باره‌ت به دیارده ده‌وڵه‌ت. له دۆخێکی وه‌هادا راستی دیارده‌ناسی ده‌وڵه‌ت له ناسینه‌وه دوور ده‌مێنێته‌وه و ئێمه به‌ره‌و روانینێکی ناروون و خه‌یاڵی هان ده‌دات. هه‌ر له‌و رۆژه‌وه‌که ده‌وڵه‌ت هاتۆته ئاراوه، له شێوه‌ی جۆراوجۆر و زۆردا به‌ربڵاو بۆته‌وه، به‌ڵام نه ته‌نیا ناوه‌ڕۆکی نه‌گۆڕاوه به‌ڵکو مسۆگه‌ر و سه‌قامگیریش بووه. به‌رفراوانی و جۆراوجۆری ده‌وڵه‌تیش ده‌بێ وه‌ک ده‌رکه‌وتنی ره‌نگه‌کان له بنه‌ماڵه‌یه‌ک لێک بدرێته‌وه. رێک وه‌ک لق و شاخه زۆره‌کانی دره‌ختێک، به‌ڵام رێشه‌که‌ی هه‌ر وه‌ک خۆی ده‌مێنێته‌وه. ته‌نانه‌ت ئه‌گه‌ر شاخه‌کان ببڕدرێنه‌وه، رێشه‌که‌ی سه‌رله‌نوێ ده‌رووێته‌وه.\nفۆرمی ده‌وڵه‌ت پاڵ ده‌داته گوشار و چه‌وساندنه‌وه. به واتایه‌کی تر، فۆرمی‌بوونی گروپه گوشار و چه‌وسێنه‌ره‌کانه. هه‌روه‌ها گوشار و چه‌وساندنه‌وه، بناغه‌یی‌ترین لایه‌نی دروست‌بوونی ده‌وڵه‌ته. نه ته‌نیا حاکمیه‌تی نه‌ته‌وه‌ی به دواوه نیه به‌ڵکو گوشار و چه‌وساندنه‌وه‌ی چینێکی تایبه‌ت به ناو نه‌ته‌وه ده‌گرێته‌وه. ناوه‌ڕۆکه‌که‌ی، چه‌وساندنه‌وه به بنه‌ما وه‌رده‌گرێ و شێوه‌که‌شی به‌و جۆره‌یه. به‌ڵام له ژێر ناوی پارێزگاری له به‌رژه‌وه‌ندی هه‌مووی نه‌ته‌وه توانیویه‌تی دروست بێ و ده‌توانێ ساڵانی درێژیش ئه‌مه بیقه‌بووڵێنێت. ده‌بێ له‌م بابه‌ته‌دا کاریگه‌ری نه‌ته‌وه‌په‌رستی به باشی ببیندرێت.\nنه‌ته‌وه‌ی دیموکراتیک و سه‌روونه‌ته‌وه‌یی\nهه‌ر کات دیارده‌ی نه‌ته‌وه هاوواتای ده‌وڵه‌ت هه‌ڵسه‌نگێندراوه. نه‌ته‌وه‌یان به دوو به‌شی؛ دامه‌زرێنه‌رانی ده‌وڵه‌ت و ئه‌وانه‌ی که ده‌وڵه‌تیان دروست نه‌کردووه، دابه‌ش کردووه و پێش گریمانه‌ی بنه‌ڕه‌تی نه‌ته‌وه بێ‌ده‌وڵه‌ته‌کانیان وه‌ک دامه‌زراندنی ده‌وڵه‌ت لێک داوه‌ته‌وه. به‌م هۆیه‌وه، تێڕوانینێکی وه‌ها گه‌شه‌ی سه‌ندووه که ئامانجی هه‌موو ئه‌و هه‌وڵدانانه که سه‌ر بناغه‌ی نه‌ته‌وه‌یه، دامه‌زراندنی ده‌وڵه‌ته. ته‌نانه‌ت له سه‌ر ئه‌رێنی بینینی نه‌ته‌وه‌په‌رستیش به جاران جه‌خت کراوه‌ته‌وه. ده‌سته‌واژه‌کانی وه‌ک ناسیونالیزمی نه‌ته‌وه سه‌رکوت‌کراوه‌کان له‌به‌ر ئه‌م هۆیه‌وه گه‌شه‌ی کردووه. واته ده‌وڵه‌ت و نه‌ته‌وه‌یان هاوواتای یه‌کتر زانیوه. له حاڵێکدا نه‌ته‌وه‌کان، بێ بوونی ده‌وڵه‌تیش ده‌توانن به‌رده‌وام بن. کورده‌کان له پڕنفوسترین گه‌له‌کانی دونیان. ئه‌گه‌ر نه‌ته‌وه له‌گه‌ڵ ده‌وڵه‌تدا هاوواتا بزانین، ئه‌و کات ده‌بێ کوردان له ریزی نه‌ته‌وه‌کانی دونیا نه‌ژمێردرێن. ئه‌و تێڕوانینه تۆخه‌ی که عه‌قڵییه‌تی ده‌وڵه‌تی وه‌ک جه‌برێکی مێژوویی لێک ده‌ده‌نه‌وه، له‌گه‌ڵ تێڕوانێک به گوێره‌ی شێوه‌ی زهنییه‌تی خۆی، ده‌رفه‌تی پارێزگاری به‌رژوه‌ندییه‌کانی ده‌ره‌خسێنێت. له‌به‌ر ئه‌م هۆکاره که زۆرینه‌ی نووسه‌رانی بابه‌ته مێژووییه‌کان له چینه سه‌رده‌ست و حاکمه‌کانن، بۆیه وه‌ها مه‌نتقی عه‌قڵییه‌تی پیلانگێڕ دروست بووه. ده‌بێ له‌گه‌ڵ سه‌ربه‌ستکردنی بیر و شێوه‌ی تێڕوانین، خۆی له وه‌ها داوانێک بپارێزێ و خه‌ریکی هه‌ڵسه‌نگاندنی ئه‌م بابه‌ته بین.\nله ناوه‌ڕۆکی کلتووره ده‌وڵه‌مه‌نده‌کانی گه‌لان، پێوه‌ست‌سازی مه‌رجی به‌رچاوی نه‌ته‌وه به واتای هاندانی ئه‌وه به‌ره‌و داوی هزرین و ئه‌م بابه‌ته، ساڵانێکی درێژ سه‌رکه‌وتوو بووه. سازدانی په‌یوه‌ندی و گرێدان له نێوان گه‌لان نه له رێگه‌ی بازاڕ به‌ڵکو زیاتر له رێگه‌ی نرخه نه‌ته‌وه‌ییه‌کان دروست ده‌بێت. مه‌نتقی ته‌نیا بازاڕی، زیاتر له یه‌کگرتنه‌وه و یه‌کێتی، له‌گه‌ڵ روانینی سوود زیاتر گرێ خواردووه و بوونه‌ته هۆکاری پێکدادان له سه‌ر بازاڕ. بازاڕه و نه‌ته‌وه‌کانی سه‌رده‌ست ده‌رکه‌وتن و ته‌نانه‌ت هه‌نگاوێکی زیاتر له‌مه ده‌نێن و نه‌ته‌وه و نه‌ژاده بانتره‌کان هاتنه ئاراوه. مرۆڤایه‌تی بووه شاهیدی ده‌سه‌ڵاتی توتالیته‌ر و سه‌رده‌مانی پڕ له تاریکی. له حاڵێکدا یه‌کگرتنه‌وه‌ی گه‌لان له سه‌ر بنه‌مای په‌یوه‌ندییه کلتوورییه‌کان نه ته‌نیا گه‌لانی له یه‌کتر دوور کردۆته‌وه به‌ڵکو نزیکی یه‌کدی ده‌کرده‌وه. له‌م دۆخه‌دا، گه‌لان نه‌ک یه‌کتریان په‌راوێز نه‌ده‌خسته‌وه به‌ڵکو زیاتر له پێناو نزیکی زیاتر به یه‌کدی، هه‌وڵدانیان ده‌کرد. گه‌لان ده‌وڵه‌مه‌ندی بوونی کلتووریان نه له پێکهاته‌ی ده‌وڵه‌ت به‌ڵکو له دیموکراسییه‌کاندا باشتر ده‌دۆزنه‌وه. کلتوور به ته‌نیا رابردووی گه‌لان نیه، ناوه‌ڕۆکی بوونی ئه‌وان ده‌گرێته‌وه و بۆیه کاتی هه‌ڵسه‌نگاندنی ئاماری پێشکه‌وتنی گه‌لان ده‌بێ وه‌ها ته‌وه‌رێک به بنه‌ما بگرین. هه‌ڵسوکه‌وتی جگه له‌مه، دیارده‌کان له یه‌کتر داده‌بڕێ و ده‌بێته هۆی ئه‌وه‌ی که رووداوه مێژووییه‌کان نه‌ک وه‌ک بازنه‌ی په‌یاپه‌ی زنجیرێک، به‌ڵکو وه‌ک بازنه ناپه‌یوه‌سته و جیاوازه‌کان لێک ده‌ده‌ینه‌وه که ئه‌مه‌ش به واتای هه‌ڵسه‌نگاندنی دیارده‌کان به پێی خواستی حاکمه‌کانی هه‌ر قۆناغێک ده‌بێت.


هه‌میشه و له هه‌موو قۆناغه‌کانی ژیانی مرۆڤدا پرسیارگه‌لێک هه‌بوون له‌سه‌ر موزیک و گۆرانی که به‌رده‌وام ئاماده‌ییان هه‌بووه له‌وانه چۆنیه‌تی ڕوانین له تێکه‌ڵ کردن و پێکه‌وه‌به‌ستنی یه‌که‌کانی گۆرانی وه‌ک ده‌ق و ده‌نگ و ئاواز بۆ ده‌ستنیشان کردنی داهێنان.\nزۆر جار گوێگرتن له گۆرانییه‌ک ده‌شێت بمانباته ناو جیهانێکی تره‌وه، که هه‌ر له خه‌یاڵدا بوونیان هه‌یه و ڕایه‌ڵه فه‌نتازیاییه‌کانی ته‌نها له‌و جیهانه خامۆشه‌دا هه‌ستی پێبکرێت. له کاتێکدا ده‌شێت هه‌ر هه‌مان گۆرانی لای که‌سێکی تر هیچ شتێکی له‌لا جێنه‌هێڵێت. هه‌ندێک له شیکه‌ره‌وه ده‌ڵێن؛ ده‌شێت ئه‌مه ته‌نها په‌یوه‌ندی هه‌بێت به ئاستی چێژ لێوه‌رگرتنی گۆرانی و موزیکه‌که‌وه که له که‌سێکه‌وه بۆ که‌سێکی تر جیاوازه.\nله دوای ڕاپه‌ڕینه‌که‌ی ساڵی 1991 ی باشوری کوردستان ژماره‌یه‌کی به‌رچاوی گۆرانیبێژ هاتنه ئاراوه و هه‌ر یه‌که به شێوه‌یه‌ک ده‌ستی به چڕینی گۆرانییه‌کان ده‌کرد. ته‌نها ژماره‌یه‌کی که‌میان نه‌بن که به‌ڕاستی له خه‌می ئه‌م ژانره هونه‌ریه‌دا بوون و ده‌یانویست جیاوازبن نه‌ک هه‌ر له هاوته‌مه‌نه‌کانی خۆیان به‌ڵکو له‌وانی پێشخۆشیاندا.\nهه‌ربۆیه‌شه زۆرێک له شاره‌زایانی موزیک و گۆرانی ئه‌و سه‌روه‌خته‌یان به سه‌روه‌ختێکی لێوان لێو له پاشا گه‌ردانی و په‌ڕته‌وازه‌یی گۆرانی کوردی ده‌زانی. وه‌ک ده‌ڵێن سه‌روه‌ختێکی سه‌خت بوو بۆ هونه‌رمه‌نده خه‌مخۆره‌کان که بتوانن له‌و شپرزه‌ییه‌دا گۆرانییه‌کانی خۆیان پێشکه‌ش بکه‌ن.\nبه‌ڵام ناشبێت ئه‌وه‌مان له یاد بچێت بوێری ئه‌و چه‌ند گۆرانیبێژه، به سود وه‌رگرتن له ئه‌زموونه‌کانی پێش خۆیان و قاڵ بوونه‌وه‌ی به‌رده‌وامیان له گیانی چۆنیه‌تی چڕینی گۆرانییه‌کاندا گوڕ و تینێکی تری دایه‌وه به هونه‌ری گۆرانی و موزیک.\nئه‌گه‌رچی خواستی هه‌میشه‌یی ئه‌م هونه‌رمه‌نده‌مان خوێندنێکی ئه‌کادیمیستانه‌ی موزیک بووه و نه‌یتوانیوه ئه‌و خواسته‌ی بێنێته دی به‌ڵام ئه‌مه نابێته ته‌گه‌ره له‌به‌رده‌م خه‌ونه جوانه هونه‌رییه‌کانیدا و کاتێک له زانکۆی سه‌ڵاحه‌دین له ساڵی 1993 دا له‌گه‌ڵ بڵند قه‌ره‌داغی هونه‌رمه‌ندی که‌مانچه‌زه‌ندا دبنه هاوڕێی گیانی به گیانی یه‌کدی،ئه‌م خواسته‌ی ئه‌یوب عه‌لی نۆژه‌ن ده‌بێته‌وه و له ڕێی بڵنده‌وه ئاشنای هونه‌رمه‌ندانی تری وه‌ک گۆران کامیل و زانای مه‌حمود هه‌ژار و سه‌باحی سه‌نتور و چه‌ندان هونه‌رمه‌ندی تر ده‌بێت.\nئه‌یوب ده‌بێته ئه‌ندامی تیپی موزیکی زانکۆ و ده‌ست ده‌کات به پێشکه‌ش کردنی گۆرانییه‌کانی که زوو به زوو توانی ئاماده‌ییه‌کی جوانی هه‌بێت له‌ناو خه‌ڵکدا و لێشتانی ناشارمه‌وه منیش یه‌کێک بووم له‌وانه‌ی گۆرانیه‌کانی ئه‌یوب عه‌لی سه‌رسامیان کردم و چێژێکی تایبه‌تیم لێ ده‌بینین.\n(ئه‌یوب عه‌لی) جار جاره‌ش خۆی ده‌قی گۆرانییه‌کانی ده‌نوسێت. سه‌رکه‌وتنی یه‌که‌م سی دی ئه‌م هونه‌رمه‌نده‌مان (دڵم مه‌شکێنه) له ساڵی 2003 دا هانده‌رێکی تۆکمه ده‌بێت بۆی بۆ به‌رده‌وامیدان به نوسینی گۆرانییه‌کانی.\n(ئه‌یوب عه‌لی) هونه‌رمه‌ندی گۆرانیبێژ میوانی به‌رنامه‌ی ئه‌م هه‌فته‌یه‌ی (ژیان له فه‌رهه‌نگدا) یه.\nئایا هه‌ر ده‌نگ خۆشبوون به‌سه تا ببیته گۆرانیبێژێکی سه‌رکه‌وتوو؟\nکامه گۆرانیبێژه ده‌توانێت بگاته لوتکه‌ی داهێنان له هونه‌ری گۆرانی و موزیکدا؟\nئایا (ئه‌یوب عه‌لی) به گۆرانیه‌کانی خه‌مه‌کانی ئێمه شه‌ن و که‌و ده‌کات یان حه‌سره‌ته‌کانی خۆی ده‌لاوێنێته‌وه؟\nبۆچی ڕه‌خنه و لێکۆڵینه‌وه‌کان نه‌یانتوانیوه ببنه به‌شێک له به‌ره‌وپێشچونی گۆرانی و موزیکی کوردی؟\nئازیزانم ئێوه ڕاتان چییه؟\n(ئه‌یوب عه‌لی) له به‌رنامه‌ی ئه‌م هه‌فته‌یه‌ی (ژیان له فه‌رهه‌نگدا) وه‌ڵامی ئه‌م پرسیارانه و پرسیار و سه‌رنجه‌کانی ئێوه‌ی ئازیزیش ده‌داته‌وه:


سپرای دواخستنی پیاوان | mamalle.com\nهه‌موو به‌شه‌كان جوانی ته‌ندروستی ئامێری كاره‌بایی ئامێری ئه‌لیكترۆنی\nده‌ستپێكته‌ندروستیچاره‌سه‌ری سێكسیسپرای دواخستنی پیاوان\nسپرای دواخستنی پیاوان\nسپرای دواخستنی سه‌رجێیی بۆ پیاوان\nیەکێک لەسپرا بەهێزکانە بۆ دواخستنی لوتکەی چێژ لەرەگەزی نێردا.\nکەدەتوانرێ 150 تا 200 جار بەکار بهێنرێت.\nكوالیتی ئه‌م به‌رهه‌مه به‌رزه.\nگەیاندنمان هەیە بۆ هەموو هەرێمی کوردستان.\n6,000 ع.د 8,000 ع.د\nئیتر خۆت رزگار بكه له‌و به‌ڵایه‌ی كه‌زۆربه‌ی پیاوانی جیهان به‌ده‌ستییه‌وه ده‌ناڵێنن، یاخود ئه‌گه‌ر هیچ كێشه‌یه‌كی زووته‌واوبوونت نییه ده‌توانی ماوه‌ی سه‌رجێی كردنه‌كه زیاتر بكه‌ی له‌و ماوه‌یه‌ی ئێستات.\nهیچ زیانێكی لاوه‌كی نییه.\nکاڵاکانمان لەناو زەرفی تایبەت بەخۆماندان و کەس نازانێ چ جۆرە کاڵایەکی تێدایە.\nبۆ پەیوەندی:07501469898 تەلەفون و ڤایبەر\nبەڕێزان ئەم بابەتە پێویست ناکات هیچ جۆرە شەرمێکی لێ بکرێ چونکە 86% پیاوان بەدەست ئەم کێشەیەوە دەناڵێنن یا دەیانەوێ ماوەکەی درێژ بێت.\nشێوازی به‌كار هێنان:\nپێش ١٥ خوله‌ك ده‌درێ له‌سه‌ری ئه‌ندامی زاوزێی ره‌گه‌زی نێر یا ده‌درێ له‌و ده‌ماره ره‌شه‌ی ده‌كه‌وێته پشت كونی ئه‌ندامی زاوزێی نێره‌وه و دوای ١٥ خوله‌كه‌كه ده‌شۆردرێت و كاری سه‌رجێی پێ ده‌كرێت.\nتایبەتمەندی هەموو کڕیارانمان پارێزراوە به‌وه‌ی له‌ناو زه‌رفی تایبه‌ت به‌خۆمانه و ته‌نیا مامه‌ڵه‌و كڕیار ده‌زانن چ كاڵایه‌كی تێدایه و له‌رێی كۆمپانیایه‌كی تایبه‌ت به‌گه‌یاندنه‌وه ده‌گه‌یه‌نرێته ده‌ستان.\nهه‌موو رۆژانی هه‌فته جگه له هه‌ینی گه‌یاندنمان هه‌یه.\nبه‌ش: ته‌ندروستی, چاره‌سه‌ری سێكسی نیشانه‌كردن: سپرا, سپرای سه‌رجێی\nپرایمەری سائیلی(Pore correcting primer)\nکونە وردەکانی سەر پێست و خەت و چرچی یە وردەکانی سەر پێست دەشارێتەوە.\nبەشێوەیەکی نەرم و تەنک لەسەر پێست دەوەستێت.\nبێ ئەوەی پێست چەور بکات و پێست نەرم و شێدار دەکات.\nلە وشک بونەوە دەیپارێزێت.\nوا دەکات فاوندەیشن بە ئاسانی لەسەر پێست بڵاو بێتەوە.\nبۆ ماوەیەکی زۆر بە پێستەوە بمێنێتەوە بێ ئەوەی تێک بچێت.\nجوانی, رووخسار, لاشه\nپرۆسەی پیربوون دوا دەخات.\nپێست بریقەدار دەكات.\nزیپكەو بالوكە الدەبات.\nپێست نەرم و جوان دەكات.\n5,000 ع.د 5,500 ع.د\nماسكی قوڕی (Facial Mud Mask) بۆ نەھێشتنی زیپكە و خاڵە ڕەشەكان و چەوری یە زیادەكانی سەر پێست\n*سەرجەم بەرھەمەکانی (Beesline) بیزلاین گبی یە و بۆ ڕێگریکردن لە نیشانەکانی پیری دروستکراون و چمانیان لەگەڵدایە و بە گرنتی لە ١٠٠٪ ئەێڵین و ھیچ زیانێکیان نی یە و پێکھاتەی سەرەکی لە دروستکردنیاندا بریتی یە لە ھەنگوین.\nتۆزی ١٠ گیا بۆ چاره‌سه‌ری قۆڵۆن و چه‌وری خوێن و جگه‌ر\nته‌ندروستی, لابه‌ری خاڵ\nلابه‌ری مێخه‌كه، نیشانه، بالۆكه، گۆشتی زیاده\nتەنیا بە٣ رۆژ\nمێخەکە، نیشانە،گۆشتی زیادە، بالۆكه لەجەستەت لابە.\n– بەرهەمەکە سروشتییە.\n– تەنیا لەماوەی ٣ رۆژدا هیچی ناهێڵێت.\n– زیانی لاوەکی نییە.\n19,000 ع.د 22,000 ع.د\nگەین ئەپ-زیادکردنی کێشی لەش و قەلەو کردنی دەموچاو و لاشە\n✅ بە دوو تام بەردەستە مۆز و شلیک.\n✅ زیانی لاوەکی كەمـــە .\n✅ پێکھاتوە لە بڕێکی زۆر لە کالۆری و پڕۆتین و کاربۆھیدرات و ڤیتامینەکان کە یارمەتی زیاد بوونی کێشی لەش و قەڵەو کردنی دەموچاو و لاشـــە دەدەن.\nبۆ هەردوو ڕەگەز دەبێت. .\n✅ لەھەمانکاتدا یارمەتی ھەرسکردن دەدات و ئیشتیھای خواردن دەکاتەوە .\n✅ جیاوازی ئەم بەرھەمە لەگەل بەرھەکانی تر ئەوەیە کە بۆ ھەموو جۆرەکانی خوێن گونجاوە. 🥀\n16,000 ع.د 18,000 ع.د\nکۆتای بە پرخە بێنە بەشێوەیەکی زۆر ئاسان 😁\n_ بەکار هێنانی زۆر ئاسانە👌\n✅ نەرمە لەکاتی بەکارهێنانی بێزار ناکات\n✅ ۱٠٠/۱٠٠ پرخە ناهێڵی ریگەی هەناسەدان ئاسان ئەکات\n✅ بۆ ئەو کەسانەی جگەرە کێش زۆر بەسوودە رێرەوی هەناسەدانی ئاسان ئەکات\n✅ کاتی نووستن یان ئاسای ئەتوانی بەکاری بهێنی\n6,000 ع.د 9,000 ع.د\nكاڵاكه له‌لیستی دڵخوازه‌كاندایه. ته‌ماشای دڵخوازه‌كانت بكه\nپاشه‌كه‌وت 5,000 ع.د\n16,000 ع.د 21,000 ع.د\nزه‌یتی كامیلۆ بۆ ریش و سمێڵ 9,000 ع.د 14,000 ع.د\nجێڵی جاگوار بۆ ئافره‌تان 8 كار ده‌كات 9,000 ع.د 13,000 ع.د\nکرێمی دژی چرچ و لۆچی و بریقەداری رووخسار 16,000 ع.د\nرێگری عاره‌قكه‌ره‌وه+سپیكردنه‌وه+لاوازكه‌ری مووی بنباڵی بێزلاین 13,000 ع.د 16,000 ع.د\nكرێمی نوێكردنه‌وه وگه‌شكردنه‌وه‌ی رووخساری شه‌وورۆژ به‌زه‌یتی گوێزی هندی 12,000 ع.د 14,000 ع.د\nسپیكردنه‌وه‌ی ددان له ٣رۆژدا 6,000 ع.د 8,000 ع.د\nئاوتكی نه‌عنا، چاره‌سه‌ری قۆڵۆن، هه‌رس، هه‌ڵامه‌ت 9,000 ع.د 12,000 ع.د\nDerma Roller دێرما رۆلەر 18,000 ع.د\nپاككه‌ره‌وه‌ی رووخسار بیزلین بۆ رۆشنكردنه‌وه‌ی ره‌نگ، ٤ كار ده‌كات 18,500 ع.د\nلێزه‌ری فلێپسی لابه‌ری موو به‌یه‌كجاری لۆمیا ipl bri923/ 60 924,000 ع.د\nحکومەتی عێراق مووچەی فەرمانبەرانی هەرێمی کوردستانی نارد


فیلمێک له‌سه‌ر کچانى شه‌ڕڤان له ڤێستیڤاڵى کان نمایش ده‌کرێت\nفیلمێکى سینه‌مایی له‌سه‌ر کچانى شه‌ڕڤان به‌شدارى فێستیڤاڵى نێونه‌ته‌وه‌یى فیلمى کان ده‌کات که چیرۆکى ئازایی و قاره‌مانێتى کچانى شه‌ڕڤان ده‌گێڕێته‌وه.\nبه‌رنامه‌ى ئه‌مساڵى فێستیڤاڵى نێونه‌ته‌وه‌یى فیلمى کان ئاشکرا بوو. له‌نێو ١٨ فیلمدا که بڕیاره کێبڕکێ له‌سه‌ر به‌ده‌ستهێنانى خه‌ڵاتى «خورماى زێڕین» بکه‌ن، فیلمێک هه‌یه که باس له تێکۆشانى ژنانى کورد ده‌کات له شه‌ڕى دژ به داعش.\nبڕیاڕوایه له فێستیڤاڵى (کان)ى ئه‌مساڵ ، فیلمى (Girl of the Sun) کچانى ڕۆژ به‌شدارى بکات، که باسله تێکۆشان و به‌رخودانى کچانى شه‌ڕڤان ده‌کات دژ به شه‌ڕى داعش.\nفیلمه‌که له ده‌رهێنانى ده‌رهێنه‌رى فه‌ڕه‌نسى (ئێڤا هوسۆن)ه‌و کارى وێنه‌گرتنیشى له ساڵی 2017 بۆ ئه‌نجام دراوه.\nچیرۆکى فیلمه‌که باس له شارێکى کوردستان به ناوى گۆردیه‌ن (له ویکیپێدیا ناوى چیاى جوودییه) ده‌کات که له لایه‌ن داعش داگیر ده‌کرێت، به‌رخۆدانى گرووپێکى ژنه شه‌ڕڤانان له دژى ئه‌و داگیرکارییه ده‌گێڕێته‌وه، ژنێکى شه‌ڕڤان به ناوى به‌هار له کاتى داگیرکردنى شاره‌که به دیل ده‌گیرێت و دواى ڕزگاربوونى ده‌بێته ڕێبه‌رى گرووپه‌که"\nفێستیڤاڵى نێونه‌ته‌وه‌یى فیلمى کان یه‌کێکه له گه‌وره‌ترین و ناودارترین فێستیڤاڵه‌کانى جیهان له بوارى سینه‌مادا، ئه‌م ساڵ بۆ جارى (حه‌فتاویه‌که‌مین)ه ساز ده‌کرێت.\nله فێستیڤاڵى ئه‌مساڵیشدا به‌گشتى ١٨ فیلم کێبڕکێ له‌سه‌ر به‌ده‌ستهێنانى خه‌ڵاتى «خورماى زێڕین» ده‌که‌ن و یه‌که‌مین فیلمیش که نمایش ده‌کرێت فیلمى (Everyboody Knows)ى ده‌رهێنه‌رى ئێرانى «ئه‌سغه‌ر فه‌رهادی»یه.\nوەهمی سەرۆک و خودا لە ڕۆمانی دەریاس ولاشەکان دا


ئیسلام و دێموکراسی؛ دوو جه‌مسه‌ری دژبه‌ر یان یه‌کانگیر |\nئیسلام و دێموکراسی؛ دوو جه‌مسه‌ری دژبه‌ر یان یه‌کانگیر\nحوزه‌یران 1, 2009 at 00:22\nمحه‌مه‌د فازڵ هاشمی\nقوڕئان له سه‌ده‌می ئێمه‌دا… زۆرێک له خه‌ڵک گومانیان له‌وه هه‌یه که بتوانرێ ئیسلام له‌گه‌ڵ گه‌لسالاری و ژیانێکی مۆدێڕندا یه‌کانگیر بکرێت. به‌ڵام هه‌موو شتێک ئه‌وه ده‌سه‌لمێنێ که زۆرینه‌ی شارۆمه‌ندانی وڵاتانی موسوڵمان، دێموکراسی به‌سه‌ر شێوازی دیکه‌ی به‌ڕیوه‌به‌ریدا په‌سه‌ند ده‌ده‌ن. یه‌کێک له پرسیاره سه‌ره‌کییه‌کانی باسگه‌لی تایبه‌ت به ئیسلام ئه‌وه‌یه که داخوا ئیسلام چۆن و تا چ ڕاده‌یه‌ک له‌گه‌ڵ دێموکراسیدا ده‌گونجێ. زۆرن ئه‌و ده‌نگانه‌ی له‌ناو ڕیزه‌کانی ئیسلامه‌وه و به تایبه‌ت له‌ناو گرووپه په‌ڕگیر و سوننه‌تییه‌کاندا ئه‌و بیرۆکه‌یه به‌رپه‌رچ ده‌ده‌نه‌وه. ده‌سته‌ڵاتداره ئۆتۆکرات و ئاوه‌ڵبه‌نده سه‌له‌فییه‌کانیان له وڵاتانی موسوڵماننشیندا، له‌سه‌ر ئه‌و خاڵه کۆکن که دێموکراسی مه‌کرێکی ڕۆژئاواییه و له‌گه‌ڵ ئیسلامدا نایه‌کانگیره. به‌هانه‌کان بۆ به‌رپه‌رچدانه‌وه‌ی ئه‌و بیرۆکه‌یه زۆر و جیاوازن.\nهێندێک له‌وانه ده‌ڵێن قانوونه‌کانی ئیسلام له وته‌کانی خودا هه‌ڵێنجراون و ئه‌مه‌ش وا ده‌کا پله‌یه‌کی باڵاتریان له مه‌کره داهێنراوه مرۆییه‌کان هه‌بێ. هه‌ندێکی دیکه‌ش ده‌ڵێن دێموکراسی به گوێره‌ی ئاستی کۆمه‌ڵایه‌تی، کولتووری و سیاسیی وڵاتانی موسوڵمان دانه‌ڕێژراوه. له‌ناو ئه‌و به‌ره‌یه‌دا زانایانێکیش هه‌ن که له ڕوانگه‌ی کلاسیک ـ مێژوویی ـ یه‌وه ده‌ڕواننه مۆدێڕنه؛ واته دێموکراسی و ئیسلام به دوو به‌ستێنی نایه‌کانگیری هه‌تاهه‌تایی تاریف ده‌که‌ن.\nپڕۆژه‌ی لێکۆڵینه‌وه‌ی World Values Survey ( پڕۆژه‌یه‌کی سه‌ربه‌خۆ که له 1980وه تا ئێستاش به‌رده‌وامه) پێچه‌وانه‌ی ئه‌و ڕوانگانه‌ی سه‌ره‌وه ده‌سه‌لمێنێ و پیشانی ده‌دا که زۆرینه‌یه‌کی ته‌واوی دانیشتوانی وڵاته موسوڵمانه‌کان په‌سه‌ندی دێموکراسی ده‌ده‌ن به سه‌ر شیوازه‌کانی دیکه‌ی به‌ڕێوه‌بردندا. ئه‌مه سه‌ره‌ڕای ئه‌وه‌ی که پێیانوایه هه‌ندێ کێشه له دێموکراسیشدا هه‌ن.\nزیاترین ڕێژه‌ی په‌سه‌ندکه‌رانی دێموکراسی له میسر و به‌نگلادێشن (98%) و دوابه‌دوای ئه‌وان مه‌راکیش ( 96%)، ئوردون و تورکیا (90%)، ئه‌لجه‌زایر (88%)، ئێڕاق (85%)، عه‌ره‌بستانی سعوودی ( 74%)، ئه‌نده‌نووزیا (71%) و ئێران (70%). ڕاپرسی به‌راوردکراو له‌گه‌ڵ ئه‌وانه‌ی سه‌ره‌وه، بۆ نموونه له سوێد 94% پیشان ده‌دا.\nئه‌م پشتیوانییه به‌رفراوانه له دێموکراسی له وڵاتانی موسوڵماندا، که له‌سه‌دا نه‌وه‌دی هاووڵاتیانیان دین زۆر به گرینگ ده‌زانن، ده‌بینرێ. ئه‌م ڕێژه‌یه له وڵاتی نموونه‌دا که ئاماژه‌ی پێکرا ( سوێد) ته‌نیا له سه‌دا یازده‌یه.\nئه‌و پشتیوانییه به‌هێزه بۆ مۆدێڕنه، سه‌ره‌ڕای جیاوازیگه‌ری و ته‌ریکخستنه‌وه‌ی حه‌شیمه‌تی چه‌ند ملیۆنی موسوڵمانانی دانیشتووی ئه‌ورووپا له‌لایه‌ن خۆجێییه‌کانه‌وه، به ڕوونی هه‌ست پێده‌کرێ. زۆرینه‌ی ئه‌وانه (موسوڵمانانی دانیشتووی ڕۆژئاوا) له ده‌ست دیکتاتۆرییه مه‌زهه‌بی یان سه‌کولاره‌کان هه‌ڵاتوون؛ یانیش په‌نایان هێناوه‌ته به‌ر ئه‌ورووپای کراوه و دێموکراتیک و ئاماده‌ن فۆڕمێکی نوێ به ژیان و ڕێکاره‌کانی ژیانیان بده‌ن. هه‌ندێ له‌وان ناسنامه‌ی ئایینی خۆیان ده‌ست لێ به‌رناده‌ن و ڕووکاره کولتوورییه‌کانیان ـ یان وه‌ک خۆی یانیش به هه‌ندێ جیاوازییه‌وه ـ ده‌پارێزن. زۆربه‌ی موسوڵمانان جه‌ژنی ڕه‌مه‌زان پیرۆز ده‌که‌ن، هه‌ر وه‌ک چۆن مه‌سیحییه‌کانیش کریسمس پیرۆز ده‌که‌ن. زۆریش له‌وانه وه‌ک باقی شارۆمه‌ندانی دیکه ده‌ژین، له چالاکییه جۆراوجۆره‌کانی هاووڵاتیان و ده‌نگدانه سه‌رانسه‌ری و هه‌رێمییه‌کاندا به‌شداری ده‌که‌ن. ئه‌م گرووپه زۆرینه‌ی موسوڵمانانی ڕۆژئاوا له‌خۆ ده‌گرێ، هه‌رچه‌ند ئه‌و چالاکییانه زۆرتر ناڕێکخراو و به بێده‌نگی ڕوو ده‌ده‌ن.\nئیسلامۆلۆژی فه‌ڕانسه‌یی Gilles Kepel ئومێدێکی زۆری به موسوڵمانانی له‌دایکبووی ئه‌ورووپا هه‌یه که له دێموکراسییه ڕۆژئاواییه‌کاندا خوێندوویانه و گه‌وره‌بوون. ناوبراو پێیوایه ئه‌وانه به‌شی خۆیان له ڕوانگه ئه‌ورووپییه‌کان وه‌رگرتووه و هه‌ڵگری ئه‌و پڕۆژه‌ی دێموکراسییه‌ن که خۆیان له ناو پێشوه‌چوونه‌کانیدا ده‌ژین. ئه‌و لاوه دێمۆکراسی‌یارانه ده‌توانن ته‌ریککه‌وتنه‌وه، له‌ده‌روههێشتنه‌وه، ڕه‌یسیزم (نه‌ته‌وه‌په‌رستی)، ڕادیکاڵیزم و سه‌له‌فیزم تێک بشکێنن. ئه‌وان هه‌روه‌ها ده‌توانن نموونه‌یه‌کی ئه‌رێنی بن بۆ دیکه‌ی لاوانی وڵاتانی موسوڵمان و دروستکه‌ری پرده‌کانی بڵاو کردنه‌وه‌ی بیری دێموکراسیخوازیش بن.\nهه‌ر له‌و په‌یوه‌ندییه‌شدا ده‌بێ ئه‌وه‌ش بخه‌ینه ناو باس که هه‌ر له سه‌ره‌تای ئاشنابوونی موسوڵمانانه‌وه له‌گه‌ڵ بنه‌چه فکرییه ئه‌رووپییه‌کاندا، باسگه‌لێک له‌سه‌ر یه‌کانگیرکردنی به‌ها دێموکراتیکه‌کان له‌گه‌ڵ ئیسلامدا، له‌ناو بیریاره موسوڵمانه‌کاندا له گۆڕێدا بووه.\nزانای موسوڵمان “ئه‌لئه‌فگانی” له ناوه‌ڕاستی 1800 ـه‌کاندا باسی له‌وه ده‌کرد که: ” کێشه کۆمه‌ڵایه‌تی ـ سیاسییه‌کانی کۆمه‌ڵگه موسوڵمانه‌کان، ته‌نیا له ڕێگای وه‌رچه‌رخانه‌وه به‌ره‌و به‌ڕێوه‌به‌رایه‌تی قانونمه‌ندکراوی ئه‌وروپاییه‌وه ده‌سته‌به‌ر ده‌بێ. ئه‌م ڕیفۆرمه سیاسییانه له درێژخایه‌ندا، چۆن له ئه‌ورووپا کردیان، پێشوه‌چوون له بواری ژیانخۆشیدا بۆ ئێمه‌ش دروست ده‌که‌ن.”\nزۆرێک له ڕیفۆرمیسته موسوڵمانه‌کان هه‌وڵیانداوه له ناو خودی ئیسلامدا پشتیوانه بۆ بۆچوونه‌کانیان بدۆزنه‌وه. ئه‌وان به ئاماژه‌کردن به چه‌مکی “شوورا” که له قورئاندا هه‌یه و به زه‌قکردنه‌وه‌ی ده‌سته‌واژه‌ی “ئیجماع” که به نۆبه‌ی خۆی له شیکردنه‌وه حقووقییه‌کانی ئیسلامیدا باسی لێکراوه، دیانویست بیسه‌لمێنن که ئیسلام پارله‌مانتاریسم و ده‌سته‌ڵاتی زۆرینه پاته‌وپات په‌سه‌ند ده‌کات. ئه‌و باسه تا ئه‌مڕۆش به‌رده‌وامه و بیرمه‌ندان ده‌یانه‌وێ به قوڵایی ئه‌و یه‌کانگیرکردنه‌دا ڕۆبچنه خوارێ. ئه‌وانه‌ی ئێستاش، ڕاست وه‌ک بیرمه‌ندانی کۆن، جیاوزیی ده‌خه‌نه به‌ینی یه‌ک: حورمه‌تگرتن له دێموکراسی و مافه‌کانی مرۆڤ و دوو: سیاسه‌ته ده‌ره‌کییه چه‌په‌ڵه‌کانی هه‌ندێ وڵاتی ڕۆژئاوایی. ئه‌وه‌ی دووهه‌میان بۆچوونێکی گشتگیره له ناو شارۆمه‌ندانی وڵاتانی موسوڵماندا. لێکۆڵینه‌وه‌کان پیشانی ده‌ده‌ن که نۆ له ده‌ی ئه‌وان (شارۆمه‌ندانی وڵاته موسوڵمانه‌کان) هه‌ستێکی زۆر نه‌رێنییان (نێگاتیڤ) هه‌یه له‌مه‌ڕ سیاسه‌تی ئه‌مریکا له ڕژهه‌ڵاتی ناوه‌ڕاست. ئه‌و وێناکردنه هه‌روه‌ها پشتئه‌ستووره به لێکۆڵینه‌وه‌یه‌کی ئه‌نستیتۆی “زۆگبه‌ی” که له نێو شارۆمه‌ندانی وڵاتانی دۆستی ئه‌مریکادا کردوویه‌تی.\nبیرمه‌ندی ئێرانی عه‌بدولکه‌ریم سرووش ـ له‌دایکبووی 1945ـ (نووسه‌ری وتاره‌که ناوبراوی به فه‌یله‌سووف به‌نێو کردووه. تێبینی وه‌رگێڕ) ده‌نووسێ که دێموکراسی گه‌رانتییه بۆ ئاسایشی حقووقی، ئازادی و کۆمه‌ڵگه‌ی مه‌ده‌نی. هه‌روه‌ها له دێموکراسیگه‌لدا ئه‌رکی تاکه‌که‌سه بڕیار له‌سه‌ر فۆڕم پێدان به ناسنامه‌ی ئایینی خۆی بدا، به بێ ده‌ستوه‌ردانی ئۆتۆریته‌ی مه‌زهه‌بی و ده‌سته‌ڵاتی ده‌وڵه‌ت له‌و فۆڕمپێدانه‌دا. ئه‌و وه‌ک دیارده‌یه‌کی جیهانی چاو له دێموکراسی و مافه‌کانی مرۆڤ ده‌کا و پێیوانییه گرێدانی ئه‌وانه به یه‌ک خه‌ڵک یان نه‌ته‌وه‌وه شتێکی ڕاست بێ. ئه‌وانه بۆ هه‌موو مرۆڤایه‌تین به گشتی و ئینسان ئه‌و مافانه‌ی هه‌یه ته‌نیا له‌به‌ر ئه‌وه‌ی ئینسانه نه‌ک شتێکی دیکه. هیچکه‌س مافی ئه‌وه‌ی نییه، به پشتبه‌ستن به جیاوازییه مه‌زهه‌بی و ئیدۆلۆژیی، یان دیکه‌ی جیاوزییه‌کان، ئه‌و مافانه بۆ خه‌ڵک به ڕه‌وا یان ناڕه‌وا بزانێ یانیش پێشێلیان بکا.\nهه‌روه‌ها زانای ئایینیی ئێرانی، محه‌مه‌د موجته‌هید شه‌بسته‌ری ـ له‌دایکبووی 1936 ـ ده‌نووسێ: ئه‌وه‌ی دێموکراسی و ئۆتۆکراتی لێک هه‌ڵداوێرێ، فره‌بوونی بۆچوون و به‌رژه‌وه‌ندییه‌کان و حورمه‌تی دوولایه‌نه‌یه له‌وان. شه‌بسته‌ری پێیوایه دێموکراسی و مافه‌کانی مرۆڤ هێمای وه‌کیه‌کیی سیاسی و کۆمه‌ڵایه‌تین و به‌هادارترین نۆڕمگه‌لێکن که له سیسته‌می به‌ڕێوه‌به‌ریدا ده‌بێ حورمه‌تیان لێ بگیرێ.\nبه‌ڵام بیرمه‌نده نوێیه‌کانی موسوڵمان پێیانوایه نابێ دێموکراسی ته‌نیا به‌و هه‌ڵبژاردنانه‌وه سنووردار بکرێ که به پێودانگی دێموکراسی په‌سه‌ند کراون؛ واته ئه‌و هه‌ڵبژاردنانه‌ی له پاکستان، ئێڕاق، مه‌راکیش و تورکیادا به‌ڕێوه ده‌چن. له‌و هه‌ڵبژاردنانه گرینگتر بۆ دێموکراسی ڕیفۆرمی سیاسی، به‌هێزکردنی کۆمه‌ڵگه‌ی مه‌ده‌نی و ڕێفۆرمیزه‌کردنی “شه‌ریعه”یه که مافی هاووڵاتییه‌تی و دیکه‌ی ئازادییه‌کانی شارۆمه‌ندان بنپێ ده‌کا. ئه‌وانه پێیانوایه، له‌به‌ر ئه‌وه‌ی زۆرینه‌ی قانوونه‌کانی شه‌ریعه له‌سه‌ر زانیاری و پێوه‌ندییه کۆمه‌ڵایه‌ییه‌كانی زه‌مانێکی کۆن داڕێژراون، ڕیفۆرمیزه‌کردنه‌که به پێچه‌وانه‌ی ئیسلامه‌تییه‌وه نییه.\nلێکدانه‌وه تازه‌کان ته‌نیا به به‌نده عه‌شیره‌ییه‌کانی شه‌ریعه‌وه سنووردار نابن و ته‌نانه‌ت ئه‌و به‌ندانه‌ش ده‌گرنه‌وه که له خودی قوڕئانه‌وه سه‌رچاوه ده‌گرن. واته ئه‌وانه‌ش که به خودایی ده‌ژمێردرێن و تا ئه‌وسه‌ری ژیان به ڕه‌وا و سه‌رده‌ست زانراون. وه‌ک ئه‌وان ده‌ڵێن، زۆربه‌ی ئه‌و “قانوون”ـانه به له‌به‌رچاوگرتنی ستروکتور و سوننه‌ته پێشمۆدێڕنه‌کان داڕێژراون.\nنموونه‌یه‌کی زه‌قی ئه‌و قانوون و ڕێکارانه ئه‌وانه‌ی له‌مه‌ڕ ژنانن، که به پێودانگی نۆڕمه مۆدێڕنه‌کان ژنان ده‌که‌نه شارۆمه‌ندی پله‌دوو و ده‌یانکه‌نه ئامانجی جیاوازیدانانی ڕه‌گه‌زییانه‌ی حقووقی. له ناو ئه‌و کۆمه‌ڵه به‌نده‌دا ده‌کرێ ئاماژه به‌وانه بکرێ که نیوه‌ی میراتی پیاوێک به ژنان ڕه‌وا ده‌بینن، شایه‌دی دوو ژن به‌قه‌د شایه‌دی پیاوێک ده‌نرخێنێ، مافی جیابوونه‌وه‌یان سنووردار ده‌کا و مافی وه‌رگرتنی “بارته‌قای زوڵم لێکردن”یان ته‌نیا به نیوه‌ی هه‌مان مافی پیاوان ده‌زانێ و … هتد. لێکدانه‌وه‌یه‌کی نوێ وا ده‌کا ئه‌و به‌ندانه‌ی شه‌ریعه که‌مڕه‌نگ بکرێنه‌وه و له‌گه‌ڵ قانوونگه‌لی مۆدێڕندا یه‌کانگیر بکرێن.\nئه‌و لێکدانه‌وه نوێیه له‌وه‌ڕا ده‌ناسرێته‌وه که تێیدا به‌ڵگه ئیسلامییه‌کان وه‌ک سه‌رچاوه‌یه‌کی مێژوویی چاویان لێ ده‌کرێ و به‌و پێیه له ڕوانگه‌یه‌کی کۆنتێکستیانه‌ی مێژووییه‌وه لێکدانه‌وه‌یان له سه‌ر ده‌کرێ.\nبیرمه‌ندی موسوڵمانی میسری ناسر حامید ئه‌بوزه‌ید ـ له‌دایکبووی 1943 ـ له لێکدانه‌وه‌ی خۆیدا له‌سه‌ر قوڕئان و “سوننه‌ت” له ته‌کنیکی ڕه‌خنه‌گرییانه‌ی ستروکتورالیستی که‌ڵک وه‌رده‌گرێ. ئه‌و له ده‌روازه‌ی مێتودێکی به‌راوردکارییانه‌وه ده‌چێته ناو به‌ڵگه‌کانی ئیسلام و وه‌ک سه‌رچاوه‌یه‌کی مێژوویی چاویان لێ ده‌کا؛ به‌و شێوه‌یه ڕێگا بۆ کرانه‌وه‌ی وان له هه‌مبه‌ر لێکدانه‌وه‌ی نوێدا ده‌کاته‌وه. به‌پێی ئه‌و مۆدێله پرسیاره‌که ئه‌وه نابێ که ئیسلام به گشتی فڕێ بدرێ یانیش کوێرکوێرانه لێکدانه‌وه کۆنه‌کان په‌سه‌ند بکرێن، به‌ڵکوو ده‌بێ مانا ڕووحییه‌کانی ئه‌و قانوونانه ببینرێن و له‌گه‌ڵ هه‌لومه‌رجه هه‌نووکه‌ییه‌کاندا بگونجێنرێن.\nخاڵی ده‌ستپێک ئه‌وه‌یه که زۆرینه‌ی به‌نده‌کانی قانوونه ئیسلامییه‌کان له سه‌رده‌می له‌دایکبوونی ئیسلامدا و له چوارچێوه‌ی ئه‌و هه‌لومه‌رجه ده‌ستنیشانکراوانه‌ی ساڵی 600 ـی زایینیدا نووسراون؛ ده‌کرێ بڵێین ئیسلام، به پێودانگی ئه‌وکات، کۆمه‌ڵێک ڕیفۆرمی له سیسته‌می کۆمه‌ڵگادا کردن که ئامانجیان باشترکردنی بواری ژیانی خه‌ڵک بوو. ئه‌و گۆڕانکارییانه له به‌راورد له‌گه‌ڵ هه‌لومه‌رجی پێش ئیسلامدا چاکسازی بوون. ژنان که هیچ مافی میراتیان نه‌بوو مافێکی سنوورداریان پێ درا، ئه‌مه وه‌ک چاکسازییه‌ک چاوی لێ ده‌کرێ و گۆڕانه‌کانی ئێستاش ده‌بێ به هه‌مان ڕووحه‌وه بکرێن، واته چاکسازی له قانوونه‌کاندا بکرێ. یه‌کێک له پێشمه‌رجه‌کانی ئه‌و چاکسازییانه ئه‌وه‌یه که بگونجێنرێرێن له‌گه‌ڵ کۆمه‌ڵگای مۆدێڕنی ئه‌وڕۆییدا.\nخاڵی ده‌ستپێک دیسان ئه‌وه‌یه که له ئیسلامدا کۆمه‌ڵێک ڕوانگه‌ی بنگه‌هی هه‌ن که خزمه‌تی ئامانجه به‌هاداره‌کان ده‌که‌ن ـ بۆ نموونه پارێزرانی وه‌کیه‌کی و بایه‌خی مرۆڤه‌کان ـ ئه‌و ئامانجانه درێژخایه‌نن و تا ڕۆژه‌کانی ئه‌وڕۆشمان درێژ ده‌بنه‌وه؛ به‌ڵام فۆڕم و شێوازی ده‌سته‌به‌رکردنیان له کاتێکه‌وه بۆ کاتێکی دیکه جیاوازه و بۆیه‌ش ده‌بێ به‌گوێره‌ی هه‌لومه‌رجه ئێستاییه‌کان ڕێک بخرێن.\nلێره‌وه گرینگترین مه‌یدانه‌کانی موسوڵمانه‌تی ده‌بنه به‌ستێنه ڕووحییه‌کان. بیرمه‌ند عه‌بدولکه‌ریمی سروش ڕۆڵی دین وه‌ک ڕۆڵی گراماتیک بۆ زمان چاو لێده‌کا؛ ئه‌و پێیوایه گراماتیک ناتوانێ بڕیار بۆ ئینسانه‌کان بدا داخوا ده‌بێ چۆن بیر ب‌که‌نه‌وه، واته ناوه‌رۆکی بیرکردنه‌وه‌مان ده‌سته‌به‌ر ناکا. هه‌روه‌ها هیچ فه‌یله‌سووف و ئابووریزان و کۆمه‌ڵناسانیش دروست ناکا، به‌ڵکوو چوارچێوه‌یه‌که بۆ دانوستانی ئه‌و ئینسانانه‌ی به هه‌مان زمان قسان ده‌که‌ن. دینیش به هه‌مان شێوه‌یه.\nبیرمه‌نده ئیسلامییه نوێیه‌کان گونجاندن هه‌ڵده‌بژێرن نه‌ک فڕیدان. ئه‌وان پێیانوایه موسوڵمانه‌کان ده‌توانن سوود له جۆخینی فکریی ئه‌ورووپا ـ دێموکراسی و حورمه‌تگرتن له مافه‌کانی مرۆڤ ـ وه‌ر بگرن. ئه‌وان ده‌یانه‌وێ ئیسلام وه‌ک دینێکی پێشکه‌وتوو، دینامیک و عه‌قڵانی له‌قه‌ڵه‌مده‌ن که گونجابێ له‌گه‌ڵ ژیانێکی مۆدێڕندا، که ده‌توانێ بناغه‌ی ناسنامه‌یه‌کی مۆدێڕنی ئیسلامی بێ.\nئه‌و ڕوانگه‌یه و ئه‌و پشتیوانییه هه‌راوه‌ی موسوڵمانان بۆ دێموکراسی نابێ وه‌ک ئاسیمیلاسیۆنێکی (توانه‌وه) ته‌واو و ئینکارکردنی خۆ چاوی لێ بکرێ. ئه‌و ڕوانگه تازه، تا ئێستاش ئیسلام وه‌ک بناغه بۆ ناسنامه‌یه‌کی مۆدێڕن چاولێده‌کات که ده‌رگاش بۆ نۆڕم، کۆنڤاسیۆن و سیسته‌مه جیهانییه‌کان ده‌کاته‌وه. ده‌بێ له‌به‌ر ئه‌و ڕووناکییه چاو له‌و پشتیوانییه به‌ربڵاوه‌ی موسوڵمانه‌کان بکرێ بۆ دێموکراسی.\n1. نقد الخطاب الدینی؛ قاهیره 1992\n2. Gilles Kepel, Kampen om islam, Atlas förlag 2006\n3. محه‌مه‌د موجته‌هید شه‌بسته‌ری، نقدی بر قرائت رسمی از دین؛ بحرانها، چالشها و راه حلها؛ تهران 2000\n4. محه‌مه‌د موجته‌هید شه‌بسته‌ری؛ تاملاتی در قرائت انسانی از دین؛ تهران 2004\n5. عبالکریم سروش؛ مدارا و مدیریت؛ تهران 1997\nژێده‌ری وتار: پاشکۆی ئه‌ده‌بی ـ هونه‌ری ڕۆژنامه‌ی DN ـی سوێدی ژماره‌ی رۆژی چوارشه‌ممه 7ی فێڤریه‌ی 2006\n* محه‌مه‌د فازڵ هاشمی مامۆستای زانکۆیه له به‌شی مێژوودا له زانکۆی ( ئومێ‌ئۆ)ی سوێد.\nنه‌وه‌ی خومه‌ینی: ده‌سته‌ڵات براوه‌ی هه‌ڵبژاردن ده‌ستنیشان ده‌کات نه‌ک میلله‌ت\tگۆیا که‌رکووک خوێن گریاوه!!


ئەندامانی نەتەوەیەکگرتووەکان لە پرسی کۆچبەران دەدوێن - Radio Sweden Kurdish - رادیۆی سوید Radyoya Swêdê | Sveriges Radio\nئەندامانی نەتەوەیەکگرتووەکان لە پرسی کۆچبەران دەدوێن\nگرنگی بە پرسی کۆچ دەدرێت\nبڵاو کرایه‌وه måndag 19 september 2016 kl 10.07\nئەمڕۆ وڵاتانی سەربە نەتەوەیەکگرتووەکان لە نیویوۆرکی پایتەختی ئامریکا کۆ دەبنەوە و دۆخی کۆچی جیهان تاووتوێ دەکەن.\nلەم کۆبوونەوەیەدا کە ئامریکا و سوید میونداریی دەکەن نزیکەی ١٩٠ وڵات بانگەوازێکی مافەکانی مرۆڤ کە پێشوەخت ئامادەکراوە پەسەند دەکەن. لە بانگەوازەکەدا ئەو ڕێککەوتننامەی کە نەتەوە یەکگرتووەکان ساڵی ١٩٥١ سەبارەت بە سیاسەتی کۆچی نێونەتەوەیی و مافی پەناخوازیی پەسەند کرابوو نوێ دەکەنەوە. هەرچەندە زۆر لە سیاسەتوانانی سەر بە پارتە بۆرژواکانی سوید داوا دەکەن ئەم بانگەوازە یان بە تەواوی لاببرێت یان دووبارە بنووسرێتەوە، بەلام وەزیری کۆچی سوید مۆرگان یوهانسۆن پێی باشە کە بانگەوازەکە دەستکارییەکی ئەوتۆ ناکرێت و دەڵیت\nـ سوید یەکێک لە وڵاتانی دژ بە هەڵوەشاندنەوەی ئەم ڕێککەوتننامەیە بووە، چوونکە دەترسێم بە ئەوەها کارێک زیاتر بەرەو دووا هەنگاو هەڵ بێنینەوە.\nپێ دەچێت ئەو کەسانەی کە دەیانەوێت رێککەوتننامەی مافەکانی مرۆڤ دووبارە بنووسرێتە ماوەیەکی زۆر چاوەڕوان بن. ئەمە بە پێی قسەکانی وەزیری کۆچ مۆرگان یوهانسۆن.\nـ ئەم کەسانە لەم دانووستانەی ئەمجارەدا پشتگیرییەکی وایان نییە و پێ ناچێت لە داهاتووشدا هەیانبێت، ئەمەش ئاگادارییەکی گرنگە بۆ ئەوان.\nزۆر لە ڕیکخراوەکانی پارێزگاریی لە مافی مرۆڤ ڕەخنەیان لە ڕیککەوتننامەکە هەیە و پێیان وایە، دەبوو بەرپرسیارییەتی زیاتری لە خۆ بگرتایە و ڕێگاچارەی تازەی سەردەمیی تێدا جێ کراباوە. بەڵام ئالێکساندرا سێگێنستەدت لە بەشی سویدی خاچی سوور هەر گەشبینە.\nـ ڕۆژانە دەبینین سیاسەتی کۆچ لە ئاستی نەتەوەیی و نێونەتەوەیی نامرۆڤانەتر دەبێ، هەر بۆیە باس کردن و لێدوانی دۆخی کۆچ لە نێوان سەران و دەوڵەتانی جیهان جێگەی دڵخۆشییە و هەڵوێستێکی ئەرێنیە بۆ پاراستن و داکۆکی لە مافی مرۆڤ.\nوەزیری درەوەی سوید مارگۆت ڤالستریۆمیش گرنگی بەم کۆبوونەوەیە دەدات و ئەم بەیانییە لە وتووێژێکدا بە ڕۆژنامەی داگێنس نیهێتێری وت بەرپرسایەتییەکی جیهانییمان لە ئەستۆیە بۆ چارەسەرکردنی پرسی کۆچ.


ئەشرەتی کەواڵی گوران لە پارێزگای کرماشان روژهەڵاتی کوردستان | یاریکورد یاهەق\nHome یاریکورد و یارسان ئەشرەتی کەواڵی گوران لە پارێزگای کرماشان روژهەڵاتی کوردستان\nئەشرەتی کەواڵی گوران لە پارێزگای کرماشان روژهەڵاتی کوردستان\nئەشرەتی کەواڵی پێکهاتوە لە ٨ گوند بە ناوەکانی١- کەواڵی گوران ٢- دستەک لە زهاو ٣- کولینەی زەهاو ٤- خێل میرزاحسین زەهاو ٥-بانیاران میرزاحسین گوران٦-خێڵ ئەلکە پیران کەواڵی لە قەڵازەنجیر قەڵخانی ٧-عەلیەکەی گوران٨- تورکە لە ناوچەی گوران.\nئەشرەتی کەواڵی لە دێر زەمان سەر بە هوزی گەورەی هەمەوەند بوون لە باشوری کوردستان.\nهوزی هەمەوەند یەکێک بوون لە ئەشرەتە بە ناوبانگەکانی کورد و دژی داگیرکەرانی کوردستان شەری زۆر گەورەیان کردوە.\nلە دوا شورشی هەمەوەندەکان دژی سوپای ئوسمانی ئەشرەتی هەمەوەند هەڵکشان بەرەو ناوچەی بەمو و قەسری شیرین .\nهمەوەندەکان لە ئەو کات و ساتانەدا توشی زۆر دابران و ئاوارەی هاتن و ناچار کەوتن بۆ رزگار بوون لە دەست داگیرکەرانی ئێرانی و ئوسمانی نازناوی خویان بگورن.\nئەشرەتی کەواڵی لە همان هوزی هەمەوەند بوون کە دابران و چوون لە جێگاێک لە ناوچەی گوران جێگیر بوون کە چەند تەپوڵکەی هەێە شینە بە فارسی آبی و بە کوردی کەڵهوری کەوو هەر بۆێە نازناوی کەواڵی واتە ئەو هوزەی لە نێو تەپووڵکە کەوەکان یان شینەکان دەژیان بڕا بە سەریانا.\nدوای زیاد بوونی هەشیمەتی هۆزی کەواڵی یان ئەوڵادەی باوە پیروەلی مەجبوور کەوتن بۆ بژیوی ژیان رو لە شوێنەکانیتر بکەن ،هەر بۆێە ئێستا دابەش بوون بە سەر چەند گوندی ناوچەی گوران و قەڵخانیدا.\nبەڵام بە خوشیوە هوزی کەواڵی هەموویان مێژوی خویان ئەناسن و پێوەندیکی باش لە نێوانیاندا هەێە.\nئەشرەتی کەواڵی هەموویان کوردن و هەر هموویشیان سەر بە ئاینی یارین کە لە باشوری کوردستان بە کاکەیی ناسراون.\nئەشرەتی کەواڵی هەموویان موریدی پیرانی میرەبەگین لە گوندی جاماز و بانملە کە هڵکەوتوە لە ناوچەی گوران پارێزگای کرماشان.\n٣ کەس لە ئەشرەتی کەواڵی لە تەمەنی گەنجی رو لە ئێراق دەکەن و لە شاری بە‌غداد نیشتەجێ دەبن ئێستا ژمارەی خێزانی ئەو سێ کەسە کە دانیشتوی شاری خانەقین و بەغدادن دەگاتە ٥٧ نەفەرە .\nئێستا بە خوشیەوە دوای روخانی رێژیمی عێراق و ئازاد بوونی بەشێک لە نیشتمان پێوەندی نێوان ئەو ئازیزانە ئاسان بووتەوە بەردەوام هاتوچوی ئەشرەتەکەیان دەکەن لە روژهەڵاتی کوردستان .\nلە نێو ئەوڵادەێ باوە پیروەلی زۆر کەسی ناودار هەڵکەوتوون وەک میرزاحسین سوهرابی، قویخا قەمەر سوهرابی. قویخا احمد کەریمی، علیبەگ مردادی، محمد هاجر مورادی ،ئەلکە پیران کەواڵی قەڵازەنجیر قەڵخانی، جەمشێر و نەسور کەواڵی و عەلیجان مەحمەدی و مەڵک محەمەد مەحمەدی و شامراد مورادی و شەریف کەواڵی.\nئێستا ئەوڵادەی باوە پیروەلی هەمەوەندی کە ئێستا نازناوی کەواڵی براوە بە سەریاندا سەرەرای ئەو گوندانە ئاماژەمان پێ کردون لە ئەم شارانەی کوردستان و دەرەوەی کوردستان ژیان بە سەر دەبەن.١-سەرپێڵ زەهاو ٢-کرندی غرب ٣-شائاباد ٤-کرماشان-٥-هەمەدان ٦-مەلایر٧-کەرەج ٨-تاران٩-شیراز ١٠- خانەقین ١١-بەغداد ١٢-سویس ١٣-ئەڵمان ١٤-دانمارک ١٥ سوئد ١٦-نوروژ ١٧-نگلستان١٨-تورکیە.\nبە هیوای ئەو روژە کە روژهەڵاتی کوردستان لە داگیر کاری فارس رزگاری بێت و هەموو ئەشرەتی کەواڵی و هەموو هوزی کورد بە یەک شاد بنەوە.\nعەلی فەزلی ١٠.١.٢٠١٤\nژمارەی بینین 2,935


📅 01-02-1982 رێکەوت و رووداو (کڕۆنۆلۆژیا)\n📅 کاتی تۆمارکردن Oct 11 2019 8:36PM\n... [ زۆرتر... 👁] ✖ ✖ ✖ 0 2 ✖ 56% ✍ هـ.ب. 10/11/2019 8:36:46 PM\n📕 ئیسلام و عەلمانییەت دووڕیانی لێکجیابوونەوە پەڕتووکخانە\n📅 کاتی تۆمارکردن Oct 12 2019 3:56PM\nنووسینی: سامان مامڵێسی [ زۆرتر... 👁] ✖ ✖ ✖ 0 1 ✔ 88% ✍ ز.س. 10/12/2019 3:56:35 PM\n📕 بۆچی لە ڕەخنە دەترسین پەڕتووکخانە\nنووسینی: سەلمان عەودە وەرگێڕانی: سامان مامڵێسی س [ زۆرتر... 👁] ✖ ✖ ✖ 0 1 ✔ 88% ✍ ز.س. 10/12/2019 3:56:38 PM\n📕 بەڕێوەبردنی کات پەڕتووکخانە\n📅 کاتی تۆمارکردن May 4 2019 2:34PM\nنووسینی: ئیبراهیم فەقێ وەرگێڕانی: سامان ماملێسی [ زۆرتر... 👁] 📕 ✖ 0 0 ✔ 99% ✍ ز.س. 5/4/2019 2:34:33 PM\n📕 خەواندن بە ئاماژەبۆکردن پەڕتووکخانە\nوەرگێڕانی: سامان مامڵێسی خانەی چاپ و پەخشی ڕێنما [ زۆرتر... 👁] ✖ ✖ ✖ 0 1 ✔ 90% ✍ ز.س. 10/12/2019 3:56:45 PM\n📕 ستراتیژییەتەکانی پەیوەندیکردنی کارا پەڕتووکخانە\nوەرگێڕانی: سامان مامڵێسی خانەی چاپ و پەخشی ڕێنما [ زۆرتر... 👁] ✖ ✖ 0 1 ✔ 99% ✍ ز.س. 10/12/2019 3:56:41 PM


سووتاندن بۆ سه‌ر سی‌دی.\nسوود پاش فۆرمات\nزۆر جارێک به هۆی ئه‌وه‌ی که کۆمپیوته‌ر فۆرمات ده‌کرێت و سه‌ر له نوێ سیسته‌می بۆ داده‌مه‌زرێته‌وه، ناسینه‌وه‌ی (وه‌گه‌ڕخه‌ر /Deriver )ه‌كانی ئه‌و کۆمپیوته‌ره له لایه‌ن (ویندۆز) ـه‌وه، هه‌موو کات کارێکی ئاسان نابێت و له زۆربه‌ی کاتدا پێویست ده‌کات که به‌کارهێنه‌ر به دوای پرۆگرامه‌کانی وه‌گه‌ڕخه‌ره‌کان بگه‌ڕێت و ئه‌وه‌ش بۆ هه‌موو که‌س کارێکی ئاسان نییه.\nمن له‌م بابه‌ته‌دا هه‌وڵ ده‌ده‌م:\n١- چۆنێتیی پاڵپشتکردنی ئه‌و وه‌گه‌ڕخه‌رانه‌ی که ئێستا له سه‌ر کۆمپیوته‌ره‌که‌ت دامه‌زراون و بێ کێشه کار ده‌که‌ن،\n٢- چۆنێتیی سووتاندنیان بۆ سه‌ر سی‌دی.\n٣- پاشان به‌کار هێنانه‌وه‌یان پاش فۆرمات شی ده‌که‌مه‌وه. هیوادارم سوودی هه‌بێت بۆ ئه‌و که‌سانه‌ی که سی‌دیی تایبه‌تییان نییه به پرۆگرامه‌کانی وه‌گه‌ڕخه‌ری کۆمپیوته‌ره‌کانیان و له ڕێی ئه‌م بابه‌ته‌وه بتوانن سی‌دیی پێویست دروست بکه‌ن و له داهاتوودا سوودی لێ ببینن.\nله‌م بابه‌ته‌دا دوو پرۆگرام به‌کار ده‌برێت:\n١- پرۆگرامی WinDriver Ghost که ده‌توانی لێره\nبۆ دایبگریت و بۆ ماوه‌یه‌کی کاتی به‌کاری ببه‌یت و پاشان بیکڕیت.\n٢- پرۆگرامی نێرۆ بۆ سووتاندنی ئه‌و پاڵپشته‌ی که له پرۆگرامه‌کانی ئێستای وه‌گه‌ڕخه‌ره‌کان دروست ده‌بێت.\nپاش داگرتن و دامه‌زراندنی پرۆگرامی WinDriver Ghost، پرۆگرامی ناوبراو بکه‌وه.\nکاری WinDriver Ghost ئه‌وه‌یه که زانیاریی ته‌واو و دروست سه‌باره‌ت به پرۆگرامی وه‌گه‌ڕخه‌ره‌کانی نێو کۆمپیوته‌ره‌که‌ت کۆ بکاته‌وه و پاشان له شوێنێکی دیاریکراو دا پاشه‌که‌و‌تیان بکات.\nپێش کارکردن له‌گه‌ڵ پرۆگرامه‌که‌دا پێم باشه بوخچه‌یه‌ک له شوێنێکی کۆمپیوته‌ره‌که‌ت دروست بکه‌یت به ناوی My Drivers بۆ ئه‌وه‌ی هه‌موو زانیاریی وه‌گه‌ڕخه‌ره‌کان به شێوه‌یه‌کی خاوێن و ڕێکوپێک له‌وێدا پاشه‌که‌وت بکرێن.\nپاش کردنه‌وه، کرته بکه سه‌ر Collect All بۆ کۆکردنه‌وه‌ی هه‌موو پرۆگرامه‌کانی وه‌گه‌ڕخه‌ره‌کان له‌گه‌ڵ زانیارییه‌کانیان.\nپاشان له لیسته‌ی Make دا Make All کرته بکه بۆ پاشه‌که‌وتکردنی ئه‌و زانیارییه کۆکراوانه.\nپێویست ده‌کات که شوێنێک هه‌ڵبژێری بۆ پاشه‌که‌وتکردنی زانیارییه‌کان تێیدا، بۆیه بوخچه‌ی My Drivers هه‌ڵبژێره که پێشتر دروستت کرد.\nپه‌یامێک دێته پێشه‌وه که ده‌ڵی گه‌ر ویستت واز بێنی له‌و کرداره، ده‌توانی کرته له Stop بکه‌یت. OK کرته بکه و ئه‌و په‌یامه دابخه.\nپاشان چاوه‌ڕێ به تا پاشه‌که‌وتکردنی هه‌موو زانیارییه‌کان به سه‌رکه‌وتوویی کۆتاییی پێ دێت. پاش ته‌واوبوون به سه‌رکه‌وتوویی په‌یامێکی وه‌ک ئه‌وه‌ی خواره‌وه دێته پێشه‌وه.\nجارێکی دیکه OK کرته بکه.\nبه‌و شێوه‌یه گه‌ر چاوێک بکه‌یت له بوخچه‌ی My Drivers ده‌بینی که چه‌ندین بوخچه‌ی تێدا دروست بووه و هه‌ر یه‌که له‌و بوخچانه زانیاریی وه‌گه‌ڕخه‌رێکی له‌خۆ گرتووه.\nگه‌ر ویندزۆ XP به‌کار دێنی، ده‌توانی زۆر به‌ئاسانی وه‌ک له‌م بابه‌ته‌دا ڕوون کراوه‌ته‌وه، بوخچه‌ی My Drivers بسووتێنیته سه‌ر سی‌دییه‌ک.\nسی‌دی سووتاندن له ویندۆز XP\nگه‌ر ویندۆز XP به‌کار ناهێنیت، ده‌توانی پرۆگرامی نێرۆ به‌کار ببه‌یت و به‌چه‌ند هه‌نگاوێکی کورت په‌ڕگه‌کان بسووتێنیته سه‌ر سی‌دی.\nپه‌ڕگه سووتاندنه‌که له‌گه‌ڵ وه‌شانی شه‌شه‌می پرۆگرامی نێرۆدا جێبه‌جێ کراوه.\nNero Burning Rom بکه‌وه، پاشان CD-Rom وه‌ک پرۆژه‌ی کار هه‌ڵبژێره،\nNew کرته بکه بۆ کردنه‌وه‌ی پرۆژه‌ی کاری دیاریکراو.\nپاشان په‌نجه‌ره‌یه‌کی وه‌ک ئه‌وه‌ی خواره‌وه ده‌کرێته‌وه.\nله به‌شی ڕاستدا بوخچه‌ی My Driver ده‌ستنیشان بکه.\nپاشان ڕایبکێشه بۆ به‌شی چه‌پ و بۆ سه‌ر ناوی سی‌دییـه‌که له به‌شی چه‌پدا.\nبۆ سووتاندن کرته بکه له‌سه‌ر دووگمه‌ی Burn The Current Compilation. واته ژماره 4.\nله‌و په‌نجه‌ره‌یه‌ی که ده‌کرێته‌وه، جارێکی دیکه Burn کرته بکه، چاوه‌ڕوان به تا ته‌واوبوونی پرۆژه‌ی سووتاندن به سه‌رکه‌وتوویی.\nپه‌یامێک دێت که ئاگادارت ده‌کاته‌وه له‌وه‌ی که په‌ڕگه‌کان به‌سه‌رکه‌وتوویی سووتێندران، OK کرته بکه.\nبه‌و شێوه‌یه سی‌دییه‌کت دروست کرد که هه‌موو وه‌گه‌ڕخه‌ره‌کانی کۆمپیوته‌ره‌که‌تی له خۆ گرتووه.\nوه‌ک له هه‌وه‌ڵی بابه‌ته‌که‌دا ئیشاره‌م پێداوه، که پاش فۆرمات کردن، سیسته‌م زۆربه‌ی کات توانای ناساندنه‌وه‌ی هه‌موو وه‌گه‌ڕخه‌ره‌کانی نییه. بۆ نموونه پاش فۆرماتکردن که به لای ڕاستی مشکی کۆمپیوته‌ر کرته‌یه‌ک بکه‌یته سه‌ر My Computer و پاشان Properties کرته بکه‌یت، له به‌شی Hardware دا Device Manager کرته بکه.\nله په‌نجه‌ره‌ی تایبه‌ت به Device Manager دا ده‌بینی که هه‌ندێک وه‌گه‌ڕخه‌ر هێمای پرسیاریان له ته‌نیشته و به ته‌واوی کار ناکه‌ن. بۆیه پێویست ده‌کات پرۆگرامی وه‌گه‌ڕخستنیان بۆ دابمه‌زرێت، بۆ ئه‌و مه‌به‌سته‌ش به لای ڕاستدا کرته‌یه‌ک بکه سه‌ر وه‌گه‌ڕخه‌ر و پاشان Update Driver کرته بکه.\nپه‌نجه‌ره‌یه‌ک ده‌کرێته‌وه بۆ ده‌ستنیشانکردنی ئه‌و شوێنه‌ی که پرۆگرامه‌کانی تێدایه، ده‌توانی Install From a List Or Specific Location هه‌ڵبژێریت و پاشان Next کرته بکه.\nدڵنیا به که خاڵی Search Removable Media چالاک کراوه.\nجارێکی دیکه Next کرته بکه و پاش ئه‌وه‌ی که سیسته‌م پرۆگرامی وه‌گه‌ڕخه‌ری دۆزییه‌وه به‌رده‌وام ده‌بێت و ته‌نیا پێویست ده‌کات خۆت چه‌ند کرته‌یه‌کی لێ بکه‌یت.


02:18 - 11/06/2021\nراپۆرتی ڕێکخراوی لێبوردنی نێودەوڵەتی له‌سه‌ر سه‌ركوتكارییه‌كانی ئیگۆرییه‌كانی چین\nڕێکخراوی لێبوردنی نێودەوڵەتی لە ڕاپۆرتێکدا وتی ئەو سەرکوتکارییەی سەدان هەزاران کەس لە ئیگۆری چین ڕووبەڕووی دەبنەوە " وەکو تاوانێک دژی مرۆڤایەتی " هەژمار دەکرێت.\nڕاپۆرتە 160 پەڕەییەکەی ڕێکخراوەکە گەواهیدانی ئەو کەسانەشی تێدایە کە پێشتر لە کامپەکانی هەرێمی شینگیانگ لە باکووری ڕۆژئاوای چین دەستگیرکرابوون، ڕێکخراوەکە تیایدا بە وردەکاری باس لە " هەڵمەتی بەرنامە بۆ داڕێژراوی دەوڵەت دەکات بۆ زیندانیکردنی بە کۆمەڵ و و ئەشکەنجەدان و چەوساندنەوە بە ڕادەیەک کە دەگاتە ئاستی تاوان دژ بە مرۆڤایەتی."\nڕاپۆرتەکە بە بەڵگەوە باس لەوە دەکات کە ڕێکخراوەکانی مافی مرۆڤ ناوی لێدەنێن " توندترین ڕێوشوێن " کە لە ساڵی 2017 ەوە بەرپرسانی چین دژی کەمینە و موسوڵمانەکانی ئیگۆر گرتوویانەتەبەر.\nسکرتێری گشتی ڕێکخراوی لێبوردنی جیهانی ئاگنێس کالامارد وتی " بەرپرسانی چین دۆزەخێکیان لەسەر ئاستێکی پێوانەیی لە هەرێمی شینگیانگ دروستکردووە."\nکالامارد وتی " ئیگۆر و کازاخ و کەمینە موسوڵمانەکانی دیکە ڕووبەڕووی تاوانی دژ بە مرۆڤایەتی دەبنەوە، ئەمە جگە لەوەی ڕووبەڕووی پێشێلکردنی مافەکانی مرۆڤ بوونەتەوە."\nوتیشی " ئەوە شتێکە دەبێت ویژدانی مرۆڤ بجوڵێنێت."\nلە ڕاپۆرتەکەدا باس لەوە کراوە لە سەرەتای ساڵی 2017 دا ژمارەیەکی زۆر لە پیاو و ئافرەت لە شینگیانگ بەبێ هۆ دەستگیرکراون.\nڕاپۆرتەکە ئەوەشی خستۆتەڕوو دەستگیرکردنی بەبێ هۆ " سەدان هەزاران کەسی گرتۆتەوە لەوانەی ڕەوانەی زیندان کرابوون، هەروەها سەدان هەزاران کەسی دیکە.. یاخود تەنانەت ملیۆنێک یان زیاتر لەوانەی ڕەوانەی کامپەکانی گرتن کراون."\nسەرجەم ئەو 50 کەسەی کە پێشتر دەستبەسەر کرابوون و ڕێکخراوی لێبوردنی جیهانی چاوپێکەوتنی لەگەڵدا کردوون دەڵێن لەسەر وێنەیەکی ئایینی یاخود قسەکردن لەگەڵ کەسێک لە دەرەوەی وڵات دەستگیرکراون.\nهەروەها دەڵێن لێدان و خەو تێکدان و زۆر قەرەباڵغکردن باو بوون، هەروەها لە ناوەندەکانی گرتن " هەموو ژیانیان لەژێر چاودێرییەکی ورددا بووە، هیچ تایبەتییەک و سەربەخۆییەکیان نەماوە و مەترسی توندترین سزایان لەسەربووە."\nبەپێی ڕێکخراوی لێبوردنی نێودەوڵەتی " حکومەتی چین هەموو شتێکی کردووە تاوەکو پێشێلکردنی یاسا نێودەوڵەتیەکانی مافەکانی مرۆڤ لە شینگیانگ بشارێتەوە."\nئەمەریکا چینی تۆمەتبار کردووە بە تۆمەتی ئەنجامدانی " کۆمەڵکوژی " لە شینگیانگ، بەڵام بەڕیتانیا ڕەتی کردۆتەوە ئەو ناساندنە بەکاربهێنێت، بەڵام مانگی ڕابردوو چووە پاڵ ئەمەریکا و ئەڵمانیا و داوای لە چین کرد کۆتایی بە سەرکوتکردنی کەمینەکانی ویگۆر بهێنێت.\nلەلای خۆیەوە چین چەند جارێک ئەو تۆمەتانەی ڕەت کردۆتەوە و دەڵێت ئەو کامپانە تەنها کامپی کارکردنن و مەبەست لێیان نەهێشتنی توندڕەویی و زیادکردنی داهاتەکانە.\nکالامارد وتی " دەبێت بەزووترین کات چین کامپەکانی گرتن هەڵبوەشێنێتەوە و ئەو کەسانە ئازاد بکات کە بەبێ هۆ دەستگیریکردوون و لە زینداندان." هەروەها داواشی لە نەتەوە یەکگرتووەکان کرد لەژێر یاسای نێودەوڵەتیدا لێکۆڵینەوەیەک ئەنجام بدات.


دەستووری فیدراسیونی کوردانی فینلاند – Kurdiliitto\n§١. ناو، ناوەند و شوێنی چالاکی\nناوی ڕێکخراوە ”Kurdiliitto ry”، ناوەندی چالاکیەکانی شاری هێلسینکی و بازنەی چالاکیەکانی هەموو فینلاند دەگرێتەوە. لەم دەستوورە ڕێکخراوە بە ناوی فیدراسیۆن پێناسە کراوە.\nزمانەفەرمیەکانی فیدراسیۆن بریتین لە فینلاندی و کوردی بە زاراوەکانی کورمانجی و سۆرانی. نووسراوەکانی فەرمی بە پێی دەستووری کاری ڕێکخراوەی و پێویستیەکانی فیدراسیۆن بە هەر دوو زمان ئامادە دەکرێن.\nناوی فیدراسیۆن بە زمانە جیاوازەکان بە شێوەی خوارێ یە:\nکوردی: فیدراسیۆنی کوردانی فینلاند Federasyona kurdên Fînlandê\nسوێدی: Finska kurdiska federationen\nئینگلیسی: Finnish Kurdish Federation\nفیدراسیۆن لە بواری ئیدئولۆژی، سیاسی و ئایینیەوە سەربەخۆیە. فیدراسیۆن لایەنگری دێمۆکراسی، یەکسانی و عەداڵەتی کۆمەڵایەتیە.\n١. فیدراسیۆن پشتگیری لە بەرژەوەندیەکانی کۆمەڵەکانی ئەندام و کۆمەڵگەی کوردی لە فینلاند دەکات:\nفیدراسیۆن پێک هاتووە لە کۆمەڵەکانی چالاک لە وڵاتی فینلاند. وەک یەکێتیی کۆمەڵەکان فیدراسیۆن دەرفەت دەرەخسێنێت بۆ گەشەکردنی کۆمەڵەکانی ئەندام و پتەوکردنی پێوەندی و هاوکاری نێو انیان. فیدراسیۆن سەربەخۆ و پێکەوە لە گەل کۆمەڵەکانی ئەندامی لە پێناو بەرژەوەندیەکانی کۆمەڵگە ی کوردی لە فینلاند کار دەکات.\n٢. فیدراسیۆن یارمەتیدەری خۆگونجاندنی کوردانە لە گەل کۆمەڵگە ی فینلاندی:\nفیدراسیۆن هەول دەدات لە ڕێگای چالاکیەکانیەوە پشتگیری و پاڵپشتی ئەندامانی کۆمەڵگە بکات بۆ خوێندن، کارکردن، دامەزراندنی شەریکەی تایبەت و بەشداریی لە چالاکیەکانی کۆمەڵایەتی و سیاسی لە فینلاند. فیدراسیۆن وەک هێزەکی سازندە هەوڵی پەرەپێدانی پەیوەندی و دیالۆگ و لەیەکترتێگەیشتنی کۆمەڵگە ی کوردی و فینلاندی دەدات.\n٣. فیدراسیۆن پشتگیری لە مافی چارەنووسی گەلی کورد لە ڕێگەی ئاشتیانە دەکات:\nفیدراسیۆن هەوڵ دەدات بابەتەکانی پەیوەندیدار بە بارودۆخی مافی مرۆڤ لە کوردستان و پرسی کورد بخاتە نێو ڕۆژەڤی فینلاند و ببێتە پردی پەیوەندی و هاوکاری لە نێو ان کوردستان و فینلاند.\n§٣. شێوەی چالاکی\nبۆ گەیشتن بە ئامانجەکانی فیدراسیۆن:\n١. سمینار، کۆڕ و کۆبوونەوە بۆ ئەندامان و لایەنەکانی پەیوەندیداری تر ڕێکدەخات.\n٢. بۆ بەرەوپێشبردنی فەرهەنگ و پرسەکانی کۆمەڵایەتی و وشیاریی گشتی جێژن و چالاکی ڕێکدەخات.\n٣. لە پێناو جێبەجێکردنی خزمەتگوزاری و پەرەپێدانی پێگەی کۆمەڵایەتیی کۆمەڵگە ی کوردی لە فینلاند پڕۆژەی پێویست بەڕێوەدەبات.\n٤. یارمەتی ڕێکخراوەکانی ئەندامی دەکات بۆ داڕشتن و جێبەجێکردنی کار و چالاکیەکانی پێویست بۆ کۆمەڵگە ی کوردی\n٥. بۆی هەیە لە پەیوەندی لە گەل ئامانجەکانی کار و چالاکیی بازرگانی بکات.\n٦. چالاکانە لە وتووێژی کۆمەڵایەتی هەڵوێست دەگرێت، هەوڵ دەدات لە ڕاگەیاندن فرەلایەن بێت و لە بوارەکانی کۆمەڵگە ی فرەفەرهەنگ، کوردانی فینلاند و فینلاند و کوردستان بە گشتی بابەت بڵاو بکاتەوە.\n٧. دەبێتە پردی پەیوەندی لە نێو کۆمەڵگە ی کوردی و فینلاندی و ناوەندەکانی بڕیاردان و هاوکاری لە گەڵ داموده‌زگاکانی حکومی و ڕێکخراوەکان و لایەنەکانی پەیوەندیداری نەتەوەیی و نێونەتەوەیی بکات بۆ بەرەپێشبرندی ئامانجەکانی.\n٨. بۆ جێبەجێکردنی ئامانج و کارەکانی دەستە و کۆمیتەکانی پێویست پێکدێنێت.\n٩. کوردی ساڵ لە نێو کوردانی فینلاند خەڵات دەکات و ئەندامەتی شانازیی پێی دەبەخشێت.\n١٠. لە گەل فیدراسیۆنەکوردیەکانی وڵاتانی تری ئەوروپا هاوکاری دەکات و هەوڵ دەدات بۆ دامەزراندنی ڕێکخراوێکی هاوبەش کە نوێنەرایەتی کوردانی تاراوگە و بەتایبەت کوردانی دانیشتووی وڵاتانی یەکێتی ئەوروپا بکات.\nبۆ پاڵپشتیی کارەکانی فیدراسیۆن بۆی هەیە لەم دەرفەتانە کەڵک وەربگرێت:\n١. یارمەتیی دڵخواز و وخێرخوازی لە لایەنەکانی فینلاندی و نێونەتەوەیی وەربگرێت.\n٢. شوێن، ناوەند و پێداویستیەکانی تری بە کرێ بگرێت یا بکڕێت.\n٣. بەرهەم و خزمەتگوزاریی پەیوەندیدار بە کارەکانی وەک سەرچاوەی داهات بەکاربێنێت.\n٤. بە پێی یاسایەکانی وڵات یارمەتی کۆدەکاتە و تیروپشک ئەنجام بدات.\n٥. خەڵات و یارمەتی مرۆڤدۆستانە وەردەگرێت.\n١. کۆمەڵەکوردیەکان و ئەم کۆمەڵانەی کە پشتگیری کوردان دەکەن و ئەم خاڵانەی خوارەوە جێبەجێ ئەکەن ئەکرێت وەک ئەندامی فیدراسیۆن وەربگیرێن:کۆمەڵە ئەبێ لانی کەم ١٠ ئەندامی هەبێت\nکۆمەڵە ئەبێ چالاک بێت و دوای تۆمارکردن لانی کەم ساڵێک کاری کردبێت.\nکۆمەڵە ئەبێ ئامانجەکان و دەستووری فیدراسیۆن قەبوول بکات.\nکەسانی ئاسایی و کۆمەڵە و ڕێکخراوەکانی تر ئەکرێت وەک ئەندامی لایەنگر وەربگیرێن. لە کۆبوونەوەکانی گشتی ئەندامانی لایەنگر مافی دەنگدانیان نیە.\n٢. داوای ئەندامەتی بە پڕکردنەوەی فۆرمی ئەندامەتی دەکرێت. دەستەی بەڕێوەبەریی فیدراسیۆن پێداچۆنەوە لە داوای ئەندامەتی دەکات و بڕیاری وەرگرتنی ئەندامان دەدات. لە گەل فۆرمی ئەندامەتی پێویستە بەڵگەی تۆماری فەرمی کە لە ٣ مانگ کوونتر نەبێت و ڕاپۆرتی چالاکیەکانی ساڵی رابردوو و پلانی کارەکان و یا خۆ نووسراوەیەک کە باسی چالاکیەکان و بوواری دارایی کۆمەڵە بکات، بنێردرێت.\n٣. فیدراسیۆن بە یەکسانی و بێ جیاوازی مافی هەموو ئەندامان لەبەر چاو دەگرێت. یارمەتی لە بواری شارەزایی و دارایی بۆ کۆمەڵەکانی ئەندام بە پێی دەرفەتەکان و پرۆژەکانی پێشکەشکراو و لە سەر ئەساسی لە یەکتر تێگەیشتن و بڕیاری هاوبەش و جێبەجێکردنی بڕیارەکان دەبێت.\n٤. کۆمەڵەکانی ئەندام پێویستە هەفتەیەک پێش کۆبوونەوەکانی گشتی ناوی بەرپرس و نوێنەریان لە کۆبوونەوە بە فیدراسیۆن ڕابگەیێنن.\n٥. لە سەر پێشنیاری دەستەی بەڕێوەبەری و بە بڕیاری کۆبوونەوەی گشتی سەرۆکی شانازی یا ئەندامی شانازی ئەکرێت بە کەسێک بدرێت کە بە ڕێژەیێکی بەرچاو یارمەتیدەر بووە بۆ بەرەوپێشبردنی ئامانجەکانی فیدراسیۆن و پشتگیری لە کاروباری فیدراسیۆن کردووە. کۆمەڵەکانی ئەندام ئەنوانن لەم بوارە دا پێشنیارەکانیان بۆ دەستەی بەڕێوەبەری بنێرن. ئەندامی شانازی لە دانی حەقی ئەندامەتی سەربەست کراوە. ئەم کەسانەی کە خەڵاتی کوردی ساڵیان پێدەدرێت ئەندامی شانازین. سەرۆک و ئەندامانی شانازی مافی دەنگدانیان لە کۆبوونەوەکانی گشتی نیە.\n§٥. وازهێنان لە ئەندامەتی و دەرکردنی ئەندام\nفیدراسیۆن بۆی هەیە ئەندامێک کە بۆ ماوەی دوو ساڵ حەقی ئەندامەتیی نەدابێت، وای دانێت کە وازی لە ئەندامەتی هێناوە. ئەندامانی فیدراسیۆن ئەتوانن بە ناردنی نامە بۆ دەستەی بەڕێوەبەری و یا سەرۆکی فیدراسیۆن و یاخۆ بە ڕاگەیاندنی فەرمی لە کۆبوونەوەی گشتیی فیدراسیۆن لە ئەندامەتی فیدراسیۆن وازبێنن.\nکۆبوونەوەی گشتیی فیدراسیۆن ئەتوانێت ئەندامێک لە فیدراسیۆن دەر بکات، کە حەقی ئەندامەتیی نەدابێت، ئەرکەکانی ئەندامەتی جێبەجێ نەکردبێت، بە کار و کردەوەکانی زیانی بە فیدراسیۆن گەیاندبێت و یا لە بواری یاسایی و دەستووری فیدراسیۆن مەرجەکانی ئەندامەتی بەجێ نەهێنابێت.\nپێش دەرکردن لە فیدراسیۆن ئەبێ بە ئەندام دەرفەت بدرێت کە قسەی خۆ بکات، بە مەرجێک کە هۆی دەرکردن نەدانی حەقی ئەندامەتی نەبێت. بڕیاری دەرکەردن ئەبێ بە نووسراوە بێت و دەبێ لە نێوی دا ئاماژە بە هۆی دەرکردنەکەی بکرێت.\n§٦. حەقی بوون بە ئەندام و ئەندامەتی\nلە ئەندامان و لایەنگرانی فیدراسیۆن ساڵانە حەقی ئەندامەتی یا لایەنگری وەردەگیرێت. ڕێژەی حەقی بوون بە ئەندام، ئەندامەتی و لایەنگری لە کۆنگرەی ساڵانە دیاری دەکرێت.\nحەقی ئەندامەتی ئەبێ پێش کۆتایی مانگی ٩ لە ژمارەحیسابی فیدراسیۆن بکرێت. ئەندامان، لایەنگران و لایەنەکانی تر ئەتوانن بە ویستی خۆیان یارمەتی بە فیدراسیۆن بدەن. سەرۆکی شانازی و ئەندامی شانازی لە دانی حەقی ئەندامەتی سەربەست کراون.\n§٧. کۆبوونەوەکانی فیدراسیۆن\nفیدراسیۆن هەر ساڵ دوو کۆبوونەوەی گشتیی ئاساییی هەیە. کۆبوونەوەی بەهاریی لە مانگەکانی ٤ تا ٦ و کۆنگرەی ساڵانە لە مانگەکانی ١١ تا ١٢ لە کاتێک دا کە لە لایەن دەستەی بەڕێوەبەریی دیاریکراوە بەڕێوەدەچێت.\nبانگهێشت بۆ کۆبوونەوەکانی گشتی ئەبێ لانی کەم سێ (٣) هەفتە پێش کۆبوونەوە بە ناردنی ئیمایل و لە کاناڵەکانی تری ڕاگەیاندنی فیدراسیۆن بڵاو بکرێتەوە.\nلە کۆبوونەوەکانی گشتی هەر ئەندامێک دەنگێکی هەیە.\nلە کۆبوونەوەکانی گشتی مافی بەشداری و دەنگدان تەنیا بەم ئەندامانە دەدرێت، کە حەقی بوون بە ئەندام و ئەندامەتیان لە کاتی خۆی دا درابێت.\nلە کۆبوونەوەکانی گشتی مافی بەشداری و قسەکردن بە سەرۆک و ئەندامانی شانازی، لایەنگران، ئەندامانی دەستەی بەڕێوەبەری، کارمەندانی فیدراسیۆن و کەسانی تری بانگهێشتکراوی کۆبوونەوە دەدرێت. کۆبوونەوەی گشتی ئەتوانیت مافی بەشداری و قسەکردن بە کەسانی تریش بدات کە داوایان کردبێت.\nئەندامانی فیدراسیۆن، دەستەی بەڕێوەبەری و ئۆرگانەکانی دیاریکراوی دەستەی بەڕێوەبەری ئەتوانن پێشنیار بۆ کۆنگرەی ساڵانە بنێرن. پێشنیارەکان و بابەتەکانی تر کە پێویست بێ لە کۆبوونەوەی گشتی باس بکرێت، ئەبێ بە نووسراوە و لانی کەم شەش (٦) هەفتە پێش کۆبوونەوە بۆ دەستەی بەڕێوەبەری بنێردرێت.\nئەگەر لە دەستووری فیدراسیۆن بە جیا ئاماژەی پێنەکرابێت، دەنگی زۆڕینە بڕیاری کۆبوونەوەی گشتی پێک دێنێت. ئەگەر ڕێژەی دەنگەکان وەک یەک دەربچن، دەنگی بەڕێوەبەری کۆبوونەوە دەبێتە بڕیار، بەڵام لە کاتی هەڵبژراردن دا بڕیاری کۆتایی بە تیرۆپشک ئەنجام دەدرێت. هەڵبژاردن بە دەنگدانی نهێنی دەبێت. لە سەر کاخەزی دەنگدان ئەبێت ناوی ئەو چەند کەسە بنووسرێت کە قەرارە هەڵبژێردرێن. ئەگەر قەرار بێت تەنیا کەسێک هەڵبژێردرێت، هەڵبژاردن بە دەنگی زۆڕینە دەبێت. ئەگەر هیچ کام لە بەربژێرەکان لە قوناغی یەکەم دەنگی زۆڕینە بەدەست نەهێنن، هەڵبژاردن دەچێتە قوناغی دووهەم و تێیدا دەنگ بە ئەم دوو کەسە دەدرێت کە دەنگیان لە ئەوانی تر زیاتر بووە. لە هەڵبژاردن دا ئەو کەسەی کە دەنگی زۆڕینە بە دەست دێنێت هەڵدەبژێردرێت. ئەگەر لە قوناغی دووهەم ڕێژەی دەنگەکانی هەردوو لا وەک یەک بن بە تیرۆپشک بڕیار دەدرێت. ئەگەر لە هەڵبژاردن دا زیاتر لە دوو بەربژێر هەبێت دەنگدان بە شێوەی نسبی ئەنجام دەدرێت. لە هەڵبژاردنەکان دا دەنگ ئەکرێت تەنیا بە کەسانێک بدرێت کە بەربژێرن.\nناوەرۆکی کۆبوونەوەی بەهاری ئەم بابەتانە لە خۆ دەگرێت:\n١. کردنەوەی کۆبوونەوە\n٢. هەڵبژاردنی بەڕێوەبەریی کۆبوونەوە، سکرتێر، دوو کەسی چاودێر و ئەگەر پێویست بکات دوو کەسی دەنگژمێر\n٣. ڕاگەیاندنی یاساییبوون و مافی بڕیاردانی کۆبوونەوە\n٤. پەسەندکردنی لیستی کاری کۆبوونەوە\n٥. پێداچۆنەوە بە ڕاپۆرتی دارایی و چالاکیەکانی ساڵی ڕابردوو و نامەی چاودێرانی دارایی\n٦. پەسەندکردنی ڕاپۆرتی دارایی و چالاکیەکانی ساڵی ڕابردوو و سەربەستکردنی دەستەی بەڕێوەبەریی ساڵی ڕابردوو و بەرپرسانی تر لە بەرپرسایەتی\n٧. پێداچۆنەوە بە بابەتەکانی تر کە لە بانگهێشتنامەی کۆبوونەوە دیاری کراون.\n٨. کۆتایی کۆبوونەوە\nناوەرۆکی کۆنگرەی ساڵانە ئەم خاڵانەی خوارەوە لە خۆ دەگرێت:\n٢. هەڵبژاردنی بەڕێوەبەری کۆبوونەوە، سکرتێر، دوو کەسی چاودێر و ئەگەر پێویست بکات دوو کەسی دەنگژمێر\n٥. پەسەندکردنی بەرنامەی کار و بودجە بۆ ساڵای داهاتوو\n٦. دیاریکردنی حەقی بوون بە ئەندام و ئەندامەتی بۆ ساڵی داهاتوو\n٧. هەڵبژاردنی سەرۆکی فیدراسیۆن\n٨. هەڵبژاردنی شەش(٦) تا دە(١٠) ئەندامی تری دەستەی بەڕێوەبەری و سێ (٣) تا پێنج (٥) ئەندامی جێگر. ڕێژەی دەنگەکان، نۆرەی ئەندامانی جێگر دیاری دەکات.\n٩. هەڵبژاردنی دوو (٢) چاودێری دارایی و پێویست بێت جێگر بوویان. ئەگەر فراوانیی کاروباری فیدراسیۆن پێویستی بزانێت ئەکرێت بە جێگەی چاودێرانی خۆبەخش کەسانی پسپۆری یاسایی بۆ ئەم کارە ئەرکدار بکرێن.\n١٠. پێداچۆنەوە بە پشنیارەکان و هەڵوێستەکانی دەستەی بەڕێوەبەری لە سەریان.\n١١. پێداچۆنەوە بە بابەتەکانی تر کە لە بانگهێشتنامەی کۆبوونەوە دا دیاری کراون.\n١٢. کۆتایی کۆبوونەوە\nکۆبوونەوەی گشتیی نائاسایی لە کاتێک دەگیرێت، کە کۆبوونەوەی گشتی بڕیاری لە سەر بدات، دەستەی بەڕێوەبەریی بە پێویستی بزانێت یا یەک لە سەر دەیی (١٠/١) ئەم ئەندامانەی کە مافی دەنگدانیان هەیە بە نووسراوە لە دەستەی بەڕێوەبەریی داوا بکەن. دەستەی بەڕێوەبەریی پێویستە لە ناو دوو (٢) مانگ دوای وەرگرتنی داواکاریی بانگهێشتی کۆبوونەوەی گشتی بکات.\nلە کۆبوونەوەی نائاسایی ئەم بابەتانە باس دەکرێن کە لە بانگهێشتنامەکەدا ئاماژەی پێکراوە و یا لە لایەن دەستەی بەڕێوەبەری بۆ کۆبوونەوە پێشنیار کراون.\nکۆبوونەوەی نائاسایی هەمان ئەرک و بەرپرسایەتیی هەیە کە کۆبوونەوەکانی ئاسایی گشتی هەیەتی.\n§٨. دەستەی بەڕێوەبەریی\nدەستەی بەڕێوەبەری کار و چالاکیەکانی فیدراسیۆن بەڕێوەدەبات. ئەم دەستەیە لە سەرۆک، کە بە سەرۆکی فیدراسیۆن ناو دەبرێت، و لە ٦ تا ١٠ کەسی ئەندام و ٣ تا ٥ ئەندامی جێگر پێک دێت کە لە کۆنگرەی ساڵانە بۆ ماوەی یەک ساڵ هەڵدەبژێردرێن.\nبەربژێرانی دەستەی بەڕێوەبەری لە لایەن کۆمەڵەکانی ئەندام دیاری دەکرێن. هەر کام لە کۆمەڵەکانی ئەندام بۆیان هەیە لە هەڵبژاردن یەک کەس بۆ سەرۆکایەتی و یەک کەس بۆ ئەندامەتی دەستەی بەرێوەبەری دەستنیشان بکەن. دوای هەڵبژاردنی سەرۆک، ئەم کەسانەی کە هەڵنەبژێردرابن ئەتوانن خۆیان بۆ ئەندامەتی دەستەی بەڕێوەبەری کاندید بکەن بە مەرجێک کە کۆمەڵەکەیان کەسێکی تری دەستنیشان نەکردبێت.\nسەرۆکی فیدراسیۆن ئەکرێت تەنیا بۆ ماوەی دوو دەورە بە دوای یەکدا هەڵبژێردرێت.\nئەم کەسانەی کە کاندید دەکرێن دەبێ کەسانی جێگەی متمانە بن و شوێنی ژیانیان لە فینلاند بێت.\nدەستەی هەڵبژێردراو لە کۆبوونەوەی دەستەی بەڕێوەبەری دا جێگری سەرۆکی فیدراسیۆن هەڵدەبژێرێت و ئەرکەکانی سکرتێر و بەرپرسی دارایی و ئەوانی تری پێوێست، بە ئەندامانی خۆی یا کەسانی دەرەوەی دەستەی بەڕێوەبەری دەسپێرێت.\nدەستەی بەڕێوەبەری بۆی هەیە مافی بەشداری و قسەکردن لە کۆبوونەوەکانی بە کەسانی ترش بدات. لە کاتێک دا کە سەرۆکی فیدراسیۆن ئامادە نەبێت، جێگری سەرۆک کارەکان بەڕێوەدەبات. دەستەی بەڕێوەبەری ئەتوانێت کۆمیتە و گرۆپەکانی جیاواز بۆ ئەنجامدانی ئەرکەکان دامەزرێنێت.\nدەستەی بەرێوەبەری ئەبێت لانی کەم حەوت جار لە ساڵێکدا کۆببێتەوە.\nبانگهێشتی کۆبوونەوە دەبێ لانی کەم هەفتەیێک پێشوەخت بۆ ئەندامانی دەستەی بەڕێوەبەری بنێردرێت. لە کاتی پێویستدا دەستەی بەڕێوەبەری ئەکرێت بە ڕیگەی تەلەفۆن ڕۆژێک پێش کۆبوونەوە ئاگادار بکرێنەوە. بۆ بەرەوپێشبردنی کارەکانی دەستەی بەڕێوەبەری بۆی هەیە بە ڕێگەی کاناڵەکانی ئینترنێتی راوێژ و وتووێژ بکات و بڕیار بدات.\nدەستەی بەڕێوەبەری لە کاتێک دا مافی بڕیاردانی هەیە، کە نیوەی ئەندامانی دەستە لە گەل سەرۆک یا جێگری سەرۆک ئامادەبن. لە دەنگدان ڕای زۆڕینە دەبێتە بڕیار. لە کاتێک دا کە ڕێژەی دەنگەکانی هەردوو لا وەک یەک بن، ڕای سەرۆک دەبێتە بڕیار. لە کاتی هەڵبژاردن ئەگەر ڕێژەی دەنگەکانی هەردوو لا وەک یەک بن بە تیرۆپشک بڕیار دەدرێت.\nئەرکەکانی دەستەی بەڕێوەبەری سەرەڕای ئەرکەکانی یاساییی بریتین لە:\n١. بەڕیوەربردنی کاروباری فیدراسیۆن، جێبەجێکردنی بڕیارەکانی کۆبوونەوەکانی گشتی و بەرەوپێشبردنی ڕێکخراوە\n٢. ڕێکخستنی کۆبوونەوەکانی گشتی، ناونووسیکردنی نوێنەرانی کۆمەڵەکانی ئەندام و ئامادەکردنی بابەتەکانی کۆبوونەوەکانی گشتی\n٣. هەوڵدان بۆ بەهێزکردنی بواری دارایی و بەرپرسایەتی لە دارایی فیدراسیۆن\n٤. دیاریکردنی دەستەی کاریی پێویست\n٥. دیاریکردنی ئەرکەکانی کارمەندانی فیدراسیۆن\n٦. یارمەتیدان بە کۆمەڵەکانی ئەندام و چاودێری لە سەر جێبەجێکردنی دەستوور و بڕیارەکانی کۆبوونەوەکانی گشتی\n٧. پەسەندکردنی ئەندامان نوێ و تۆمارکردنی لیستی ئەندامان\nدەستەی بەڕێوەبەری بۆی هەیە بۆ بەڕێوەبردنی کارەکان کۆمیتە و گرۆپی کاریی پێویست دامەزرێنێت و ئەندامەکان و کاتی چالاکیی دیار کات.\nئەگەر دەستەی بەڕێوەبەریی بۆخۆی رازی بێت، ئەتوانن کۆبوونەوەکانیان بە ڕێگەی تەلەفۆن، ئینتێرنێت و یا ئامێرەکانی تر ئەنجام بدەن.\n§٩. واژۆکردن بە ناوی فیدراسیۆن\nسەرۆکی فیدراسیۆن بە تەنیا و یا دوو ئەندامی دەستەی بەڕێوەبەری پێکەوە ئەتوانن بە ناوی فیدراسیۆن واژۆ بکەن.\n§١٠. دەورەی دارایی و چاودێری\nدەورەی چالاکی و دارایی فیدراسیۆن لە ١/١ تا ٣١/١٢ی ساڵی زایینی یە.\nڕاپۆرتی ژمێریاریی و چالاکیەکانی ساڵانه ئەبێ لانی کەم دوو هەفتە پێش کۆبوونەوەی بەهاری بۆ چاودێران بنێردرێت. چاودێران ئەبێ هەفتەیەک پێش کۆبوونەوەی بەهاری ڕاپۆرتەکەیان بۆ دەستەی بەڕێوەبەری بەڕێبکەن.\n§١١. کارمەندانی فیدراسیۆن\nچاودێری کردن لە کار و چالاکیەکانی فیدراسیۆن ئەرکی دەستەی بەڕێوەبەرییە. فیدراسیۆن ئەبێ بە پێی دەستوور و بڕیاڕەکانی کۆبوونەوەکانی گشتیی فیدراسیۆن بەڕێوە بچێت. سەرۆکی فیدراسیۆن، بەڕپرسی کار و چالاکیەکانی فیدراسیۆن و کەسانێک کە لە لایەن دەستەی بەڕێوەبەری دیار دەکرێن ئەتوانن نوێنەرایەتیی فیدراسیۆن لە کۆڕ و کۆبوونەوەکانی کۆمەڵەکانی ئەندام بکەن.\nدەستەی بەڕێوەبەری بەڕپرسی کار و چالاکیەکانی فیدراسیۆن و کارمەندەکانی تر هەڵدەبژێرێت. دەستەی بەڕێوەبەری بۆی هەیە بۆ ئەم ئەرکە دەستەیێکی تایبەت دیاری بکات. کارمەندان کارەکانیان بە پپێ ڕێنمایی و بڕیارەکانی دەستەی بەڕێوەبەری و بڕیاری پەسەندکراو ئەرک و کارەکانیان جێبەجێ دەکەن. بەڕپرسی کار و چالاکیەکان دەستوور لە سەرۆکی فیدراسیۆن وەردەگرێت. کارمەندەکانی تر لە ژێر چاودێری بەڕپرسی کار و چالاکیەکان کار دەکەن. ئەم کەسانەی کە لە فیدراسیۆن کار دەکەن ئەبێ دەستووری فیدارسیون پەسەند بکەن و ڕێزی لێ بگرن.\n§١٢. گۆڕینی دەستوور و هەڵوەشاندنەوەی فیدراسیۆن\nگۆڕێنی دەستوور و هەڵوەشاندنەوەی ڕێکخراوە پێویستی بە سێ لە سەر چواری (٤/٣) دەنگەکانی کۆبوونەوەی گشتیی فیدراسیۆن هەیە. باسی گۆڕینی دەستوور یا هەڵوەشاندنەوەی ڕێکخراوە ئەبێ لە بانگهێشتنامەی کۆبوونەوە دا نووسرابێت.\nلە کاتی هەڵوەشاندنەوەی فیدراسیۆن، دارایی ڕێکخراوە ئەبێ بە پێی بڕیاری کۆبوونەوەی گشتی لە پێناو ئامانجەکانی ڕێکخراوە خەرج بکرێت. لە کاتی تێکچوونی فیدراسیۆن دارایی ڕێکخراوە پێویستە هەر بۆ ئەم مەبەستە بەکار بهێندرێت.\nدەستووری فیدراسیۆن لە کۆنگرەی دامەزراندنی فیدراسیۆن لە ٢٠/١٢/٢٠١٤ پەسەندکرابوو.\nفیدراسیۆن لە ٥/٣/٢٠١٥ بە فەرمی تۆمار کراوە.\nئەم دەستوورەی نوێ کراوەتەوە، لە کۆبووەنەوەی بەهاریی فیدراسیۆن لە ١٠/٦/٢٠١٨ پەسەند کراوە.\nئەم دەستوورە لە لایەن تۆمارگەی ڕێکخراوەکانی فینلاند لە ٢١/٨/٢٠١٨ فەرمی کراوە.\nدەستوور بە زمانەکانی فینلاندی و کوردی (بە کورمانجی و سۆرانی) بڵاو کراوەتەوە.


بەم جۆرە خەوێکی باشتان دەبێت\n17/7/2020 02:16 PM\nزۆر جار بۆ ئەوەی خەوت لێ بکەوێت ئەبێ هەوڵێکی زۆر بدەیت و ئەمەش تووشی سترێست ئەکات. بەڵام ئەوەی جێی سەرنجە ئەوەیە کە کاتێک قاچت لە بەتانییەکە ئەبەیتە دەرەوە ئەم کێشەیە چارەسەر دەبێت. نهێنی ئەم بابەتە ئەوەیە کە مرۆڤ بۆ ئەوەی خەوێکی باشی هەبێت دەبێ پلەی گەرمیی ژوورەکە 18 دەرەجەی سەنتیگراد بێت و قاچەکانی ئێمە ئەم دۆخە دروست دەکەن.\nقاچەکانی ئێمە لەڕاستیدا جۆرێک فێنککەرەوەن. بە گوتەی کارناسانی بواری خەو، لە قاچەکاندا بەپێچەوانەی بەشەکانی دیکەی جەستە لەنێوان دەمارەکاندا پەیوەندییەک هەیە. ئەم دەمارانە لە هەوای گەرمدا گەورە دەبنەوە و ئیزن دەدەن خوێنێکی زیاتر بگاتە بە پێست. چونکە قاچەکان موویان پێوە نییە هەر بۆیە لە ماوەی شەودا فێنک دەبن و بەگشتی هاوسەنگی گەرمیی جەستە دەپارێزن و ئەوەش خەوێکی باشی لێدەکەوێتەوە.\nهەندێک کەس بەبێ بەتانی خەویان لێ ناکەوێت کە ئەم کێشەیەش هۆکاری خۆی هەیە. بەڵام کێشەی هاوبەشی هەموو کەسەکان ئەو گەرمایەیە کە بەتانییەکە دروستی دەکات. هەر بۆیە لەکاتی ئاوەهادا باشترین رێگا ئەوەیە یەکێک لە قاچەکان لە بەتانییەکە بخەینە دەرەوە بۆ ئەوەی گەرمیی جەستە کەم ببێتەوە.\nئه‌و خواردنانه پارێزگاری له گورچیله ده‌كه‌ن\nئەگەر خوێ تێکەڵی شامپۆکەت بکەیت چی ڕودەدات\nزیانەکانی زۆر خواردنی فستق بزانە\nشەکر بۆ جوانکاری پێست\nئەوانەی لە پرتەقاڵ دەوڵەمەندترن بە ڤیتامین C\n4/10/2021 9:23:00 PM\nچەندین سودی تایبەتی خۆشتن بە ئاوی سارد\n4/10/2021 9:05:00 PM\n10 نیشانەی گرنگی شێرپەنجە بناسە و لەئاستیان کەمتەرخەم مەبە\n4/8/2021 4:38:00 PM\nلەبەر ئەو هۆکارانە لە خواردنی تەماتەدا زیادەڕەوی مەکەن\n4/8/2021 4:35:00 PM


ئەندریا پێرلۆ وەک ڕاهێنەر یەکەم نازناوی لەگەڵ یوڤانتۆس بەدەستهێنا\nئەمشەو، چوارشەممە ڕوبەڕوبوونەوەی جامی سوپەری ئیتاڵیا لە نێوان یانەکانی یوڤانتۆس و ناپۆلی ئەنجامدرا و کریستیانۆ و هاوڕێکانی نازناوەکەیان چنییەوە.\nلە ماپی ستادیەم هەردوو یانەی یوڤانتۆس و ناپۆلی لە پێناو بەرزکردنەوەی جامی سوپەری ئیتاڵیا ڕوبەڕوبوونەوە، یانەی خانمە پیرەکە بە دوو گۆڵی بێوەڵام بردنەوەی تۆمارکرد.\nگۆڵەکانی ڕوبەڕوبوونەوەکە لە خولەکەکانی 64 و 95 لەلایەن کریستیانۆ ڕۆناڵدۆی پۆرتوگالی و ئەلڤارۆ مۆراتای ئیسپانیەوە تۆمارکران.\nئەستێرەکانی ناپۆلی لە کۆتا ساتەکاندا هەوڵی بێوچانیاندا ئەنجامەکە هاوتا بکەنەوە و لە خولەکی 79 لۆرینزۆ ئینسینی هێرشبەری پارتینۆپێ پەناڵتیەکی لەدەستدا سەرکەوتوو نەبوون لە هەژاندنی تۆڕی گۆڵی چێزنی، بەپێچەوانەوە لە کاتی زیادکراودا (خولەکی 95) ئەلڤارۆ مۆراتا گۆڵی دووەم و یەکلاکەرەوەی یارییەکەی تۆمارکرد و یارییەکەش بە ئەنجامی دوو گۆڵی بێوەڵام لە بەرژەوەندی خانمە پیرەکە کۆتاییهات.\nسوپەری ئیتاڵیای 2021 نۆیەم جامە بیانکۆنێری لە مێژوویدا بەرزیدەکاتەوە، هەروەها بۆ حەوت جار لە چنینەوەیدا شکستیانهێناوە.\nلە بەرانبەردا یانەی ناپۆلی چوار فاینەڵی سوپەری ئیتاڵیای ئەنجامداوە و دووجار نازناوەکەی بەدەستهێناوە، دووجاریش شکستیهێناوە.\nبەهۆی زۆری پێکانەکانەوە، زینەدین زێدانی فەرەنسی ڕاهێنەری یانەی ڕیاڵ مەدرید بە پلانی سێ بەرگریکارەوە ڕوبەڕوی یانەی خیتافی بووەوە،…\nلە ماوەی داهاتوودا ئێرلینگ هالاندی ئەستێرەی یانەی بوروسیا دۆرتمۆند بە درێسی هەڵبژاردەی نەوریجەوە سێ ڕوبەڕوبوونەوە ئەنجامدەدات و بەهۆی…


راپۆرتی پێشێلکاریی مافی مرۆڤ لە مانگی چواری ٢٠١٩.\nراپۆرتی پێشێلکاری مافی مرۆڤ لە مانگی چواری ٢٠١٩ کە بە ھەوڵی کۆمەڵەی مافی مرۆڤی کوردستان و بە پشت بەستن بەو ڕاپۆرتانە کە لەلایەن کۆمەڵەی مافی مرۆڤی کوردستان بڵاوکراونەتەوە، کۆبەندی بۆکراوە. شایانی باسە ئەم ڕاپۆرتانە، بەھۆی ئیزن نەدانی کۆماری ئیسلامی ئێران بەلێژنەکانی مافی مرۆڤی جیھانی، ڕاپۆرتێکی تەواو نییە وتەنیا وێنەیکی بچوکی پێشێلکاری مافی مرۆڤ لەڕۆژھەڵاتی کوردستان ئامادە کراوە. کۆماری ئیسلامی ئێران بە گرتنی ھاووڵاتیانی کورد ، مافە سیاسی، کۆمەلایەتی و مەدەنیەکانی گەلی کورد پێشێل دەکات. ئازادی رادەربرین، مافی ژیانی ئازاد و سەربەخۆ، ئەمنیەتی تاکەکەسی،بابەت گەلێکن کە حکومەتی ئێران بە رۆژانە پێشێلیان دەکات، ئەوە ھاوکاتە لەگەڵ ھەڵاواردن و جیاوازی خستن نێوان خەڵک.\nلەو مانگە دا ٩ ھاووڵاتی بە تۆمەتگەلی جیاواز لەسێدارە دراون، ھۆکار و تۆمەتی لەسێدارەدرانی ئەو ھاووڵاتیانە، کوشتنی بە ئەنقەست راگەیاندراوە.\nکوشتن کرماشان ١٨.٤.٢٠١٩ ھیدایەت مێحرابی\nکوشتن ئیلام ١٨.٤.٢٠١٩ ؟\nدزی بە چەک ورمێ ٢٠.٤.٢٠١٩ میلاد غەففارزادە\nدزی بە چەک ورمێ ٢٠.٤.٢٠١٩ میلاد جاجوور\nدزی بە چەک ورمێ ٢٠.٤.٢٠١٩ مەحەمەد عەلی ئەختەری\nکوشتن کرماشان ٢٢.٤.٢٠١٩ جەعفەر حسێنی\nکوشتن سنە ٢٨.٤.٢٠١٩ ئەحمەد ئێرانی\nلەو مانگە ش دا، ھاووڵاتیان توشی گرتن بوونەوە و ١٢ کەس دەستبەسەر کراون، ئەوە جیا لەو کەسانەیە کە لە مانگەکانی پێشووتر دەستبەسەر کراون، ئەو ھاووڵاتیانە، چالاکانی سیاسی، مەدەنی و ژینگەپارێزی کوردستانن کە بە تۆمەت گەلی نارەوا رەوانەی گرتوخانە کراون.\nمەرگەوەر شاکر بێھروزی\nقەر گول ھیوا قوربانی ئەقدەم\nمەھاباد ئامانج خوسرەوی\nورمێ برایم سەدیقی ھەمەدانی\nورمێ سالار سەدیقی ھەمەدانی\nورمێ …. سەدیقی ھەمەدانی کچی برایم\nلەو مانگەش دا کۆمەڵیک کۆڵبەر لە رۆژھەلاتی کوردستان لە لایەن ھێزە ئەمنیەکانی کۆماری ئیسلامی ئێرانەوە کوژراو و بریندار کراون. لەم مانگە دا ٨ کۆڵبەر کوژراون و ٨ کۆڵبەریش بریندار بوون.\nھۆی برینداربوون سەردەشت ناو\nتەقەی ھێزە ئەمنیەکان گوزلە رئوف سلێمانی\nتەقەی ھێزە ئەمنیەکان گورە دیقگور مەحەمەد\nتەقەی ھێزە ئەمنیەکان نەغەدە مەجید جەلیلپور\nتەقەی ھێزە ئەمنیەکان بانە ئۆمید حەیدەری\nتەقەی ھێزە ئەمنیەکان سۆمای برادۆستیورمێ غەریب تاجی\nتەقەی ھێزە ئەمنیەکان بانە شەمسەدینحاجی‌زادە\nکەوتنە خوارەوە لە کێڤ سەردەشت فەردین ئەحمەدی\nتەقەی ھێزە ئەمنیەکان سەردەشت حامید\nتەقەی ھێزە ئەمنیەکان خۆی بێھروزچتورزادە\nتەقەی ھێزە ئەمنیەکان خ؛ی بەھمنرەوشەنی\nسەەرما کانی ئەشکەوت حسێن شەمعزادە\nسەرما شیناوێ بەھمەنجەسوری\nسەرما موسالانسەردەشت سیروانپەشەنگ\nتەقەی ھێزە ئەمنیەکان بیجار-زەنجان ئەفشینلۆتفی\nتەقەی ھێزە ئەمنیەکان سەردەشت تاھردرانگ\nتەقەی ھێزە ئەمنیەکان بانە کامران…\nلەو مانگە دا وەک مانگی پێشوو رێژەی خۆکووژی و کوشتنەکان لەسەرەوە بوو، ٩ کەس خۆیان کوشتووە کە ٧ کەسیان ژن و ٢ کەسیشیان پیاو بوون، ھەر وەھا ٣ کەس کوژراون کە ٢ کەس ژن و ١کەس پیاوە، ھاوکات کەسێکیش گیانی لەدەست دراوە، بەڵام نەزانراوە کە کوژراوە یا خۆی کوشتووە.\nجیگا تە من ناو\nپاوە ٢٢ ش. قادری\nسنە ١٦ شەکیلا کەریمیان\nمەریوان ١٨ سارا کەریمی\nلەو مانگەش دا دو کەس بوونە قوربانی و گیانیان لەدەست داوە.\nجێی ئاماژەیە کە جیا لەو بابەتانەی سەرێ، کۆمەڵیک کردەوەی دژە مرۆڤی تر لە لایەن کۆماری ئیسلامی ئێرانەوە روویان داوە کە وەک داتا وئامار ناتوانرێ باس بکرێن. ھەر لەو مانگەدا نارەزایەتی خەڵک، کرێکاران و ھتد بەردەوام بووە، رێژەیەکی زۆری کرێکاران بێ موچەن و موچەکانیان نادرێت.\nحکومەتی ئێران ھەوڵی ملیتاریزەکردنی زیاتری رۆژھەڵاتی کوردستانی داوە و ژیانی لە خەلک سەندووە.\nلە باکووری کوردستان رێژەیەکی زۆری سیاستمەدەران، ئەندامانی ھەدەپە، کەسایەتی سیاسی، چالاکانی مەدەنی و سیاسی دەستبەسەر کراون و رەوانەی گرتوخانە کراون، ئەوە جیا لە بۆمبارانی رۆژانەی باکوور و باشووری کوردستان لە لایەن حکومەتی تورکیاوەیە، مانگرتنی گیراوانی سیاسی بۆ ھەڵگرتنی گۆشەگیری سەر ئۆجەلان درێژەی ھەبوو، چەندین گیراوی سیاسی بە ھۆیی مانگرتن لە خواردن گیانیان لەدەستداوە.\nلە رۆژئاوای کوردستان، حکومەتی تورکیا لە رێگەی گروپە تێرۆریستەکانی چەندین تەقینەوەی لەناو خەڵک دا ئەنجام داوە و خەڵکانی زۆر بریندار بوون و گیانیان لەدەست داوە. لە عەفرین داگیرکاری بەردەوامە و تورکیا ھەوڵی گۆرینی دیمۆگرافی ئەو ناوچە کوردستانیە دەدات، تورکیا ھەڵ دەدات عەفرین داگیرکات و بیکاتە بەشێک لە تورکیا..


ژن داڵگ ئازادیە\nهەڵبەتە گشت باوەتیگ مێژووییگ دیرێد، و باوەت ئازادی بایەدە مێژووییگ لە پەروەردەی ئازادیخوازانە بیاشتاد، ک بوودە بنەمای گەلیگ پێشکەفتگ.\nگەلیش لە تاکەگان دروس بوود، و هەر تاکیک لەی گەلە هەڵبەت لە خیزان و خانوادەیگ دروس بوود، ئەراوە، هەر پەروەردەیگ وەەبی گومان لەو خیزانە وەرگرێد.\nباوگ و داڵگ، جوور دوو مامووستا پەروەردەی ئەو رووڵەیلە دەن، و ئەوانیش لە بنچینەی کەلتووریگ پەروەردەی خوەیان وەرگردنە، و ئەو کەلتوور و ئەزمووونە کاریگەری خوەی لەبان رووڵەگان نشان دەن.\nئیجا، بایەدە بزانیمن کام لە باوگ و داڵگەگە کاریگەری لەبان هەست ئازادی نەوەگان دیرێد، ک هەمیشە داڵگ هەنای مناڵەیلی هەڵەیگ بکەن، خوازێد سڕپووی بکەێد، تا ئەوەنە چارەسەر بوود، وفرەی داڵگەگان نێخوازن باوگەگە لەی هەڵە ئاگادار بوود، چ لەرخ سزای سەختیگ لەلایەن باوگەگە لەبان رووڵەگەی، یا لەوەر ئەوە ک باوگەگە وەچەو کەمیگ نەنووڕرێدە ئی رووڵە.\nباوگەگە، خوازێد هەمیشە ئی رووڵەیلە لە ژیر دەسەڵات خوەی بمنینن، تەنانەت دویای ئەوە ک گەورايش بوون و هاوسەرگیری کەن، بەڵکم فرە لە باوگەیل هەس خوازن خوەیان ناو ئەرا مناڵ مناڵیان پەسەن بکەن، و خوازن هەمیشە ئی رووڵەیلە وە سڵای خوەی رەفتار بکەن.\nیەک جیوازی فرە ناسکیگ هەس لەناوبەین باوگ و فەرزەنی، و ئاغا و نەوکەری، وهیمان فرە لە باوگەیل ئەو جیوازیە نێزانن، ک نووڕنە فەرزەن خوەیان جوور کوەیلەیگ یا نەوکەریگ ک بایەدە لە گشت گەورا و بویچگیگ وە سڵای باوگەگە وەڕیەو بچوود.\nئی هەستە لە باوگەگان وەرانەوەر فەرزەنەگان، نەوەی نەوکەریگ دروس کەێد، ک قەت ئازادیخوازی وەپیان نێکریەێد، بەڵکم داڵگ هەمیشە داوان ئازادیە.\nلە سیپەی دێمۆکراسی عێراق شانسی عەرەب لە دایک دەبێ\nDate: 2020-12-29 14:37:39\nشەوچلە و یەڵدا، سەرەتای ئستوورەیل زمسانی کوردەیل\nDate: 2020-12-20 20:17:05\nیەڵدا و نەنگە سەرما دە کوردەواری\nDate: 2020-12-20 22:08:07


:: PM:04:44:29/07/2019 \nمانگی شوباتی ڕابردوو، لە شوقەكانی لبنان سیتی لە سلێمانی ژنێكی تەمەن 26 ساڵ بە ناوی "ڕۆزا عەلی" لە ڕووداوێكی گوماناوی لە ناو ماڵەكەی خۆی سووتا و بەهۆیەوە گیانی لە دەست دا. پۆلیسی سلێمانیش دەڵێت، دوای گرتنی هاوسەرەكەی ئێستە ئازاد كراوە و چاوەڕێی دادگای كردنین.\nڕۆزا عەلی تەمەن 26 ساڵ، پێشتر بە گوتەی دایكی، بەردەوام كێشەی لەگەڵ هاوسەرەكەی هەبووە، پیاوەكەی دڵی زۆر لێی پیس بووە، چەندان جار كێشە و شەڕیان هەبووە تەنانەت هەندێكجار بەهۆی شەڕ و لێدانەوە ڕۆزا تووشی نەخۆشی بووە و سەرەڕای ئەوەی هەڕەشەی كوشتنیشی لێ كردووە.\nچەندان بەڵگە لەژێر دەستی كەسوكاری ڕۆزا هەبووە، بۆیە دوای سووتانەكەی دەستبەجێ سكاڵایان لە مێردەكەی ڕۆزا كردووە و گیراوە.\nدوای تێپەڕبوونی چەندان مانگ بەسەر ڕووداوەكە، نەقیب سەركەوت ئەحمەد بەڕێوەبەری راگەیاندن و پێوەندییەكانی پۆلیسی پارێزگای سلێمانی بە "وشە"ی ڕاگەیاند، دوای سووتانی ڕۆزا، كەسوكارەكەی سكاڵایان تۆمار كرد و دواتر لە لایەن پۆلیسەوە هاوسەری ڕۆزا گیرا و دوای لێكۆڵینەوە بە كەفالە ئازاد كرا.\nنەقیبەكەی پۆلیس دەڵێت، هاوسەرەكەی ڕۆزا لە كاتی لێكۆڵینەوە باسی لەوە كردووە كە كێشە و و شەڕیان لەگەڵ ڕۆزای هەبووە، بەڵام پێداگری لەسەر ئەوە دەكرد كە ئەو دەستی لە سووتانی ڕۆزا نەبووە و ئەو كارەی نەكردووە. بەڵام ئیستە چاوەڕێی بڕیاری دادگا لەبارەی ئەو كەیسەوە دەكەین.\nكەیسەكەی ڕۆزا هاوشێوەی كەیسەكەی سێوان قادر گوماناوییە، بۆیە تا بڕیاری دادگای لەسەر نەدرێ ناوەڕۆكی كەیسەكان بە تەواوی ڕوون نابنەوە.\nئه‌م بابه‌ته 13675 جار خوێنراوه‌ته‌وه


نرخی یه‌ك به‌رمیل نه‌وتی خاو به 42 دۆلار و 86 سه‌نتە\nچین کە گەورەترین هاوردەکاری نەوتە لە جیهاندا، گەشەی ئەو وڵاتە لە خوار چاوەڕوانییەکانەوە بوو، ئەوەیش کاریگەری لەسەر دابەزینی نرخی نەوت هەبوو.\nلە یەکەم رۆژی کاردا، یه‌ك به‌رمیل خاوی برێنت له بازاڕه نێوده‌وڵه‌تییه‌كاندا، به ٤٢ دۆلار و ٨٦ سه‌نت مامه‌ڵه‌ی پێوەدەکرێت.\nرۆژی هەینیی، نرخی یه‌ك به‌رمیل خاوی برێنت گه‌یشته ٤٣ دۆلار و ٢١ سه‌نت و رۆژه‌كه‌ی به ٤٢ دۆلار و ٩٣ سه‌نت ته‌واو كرد.\nئه‌مڕۆش له كاتژمێر ٠٩:٥٦وە نرخەکەی به به‌راورد به كاتی داخستنی بازاڕ به‌ڕێژه‌ی له‌سه‌دا ٠،١٦ دابەزیوە و به ٤٢ دۆلار و ٨٦ سه‌نت مامه‌ڵه‌ی پێوه دەکرێت.\nلە هەمان کاتدا یه‌ك به‌رمیل خاوی رۆژئاوای تێكساس WTI به ٤١ دۆلار و شەش سه‌نت فرۆشرا.\nبەپێی فەرمانگەی ئاماری نیشتمانیی چین، ئابووریی ئەو وڵاتە لە چارەکی سێیەمی ئەمساڵدا سەدا ٤،٩ گەشەی کردووە.\nلە لایەکی دیکەوە، ژماره‌ی سه‌كۆكانی هه‌ڵكه‌ندنی بیره نه‌وت له ئه‌مریكا به‌راورد به هه‌فته‌ی پێشتر ١٢ سەکۆ زیادی كردووه کە لە مانگی کانوونی دووەمەوە تا ئێستا بەرزترین بەرزبوونەوەیە لەو بوارەدا تۆمارکرابێت. بەو شێوەیەش پێشبینی دەکرێت بەرهەمی نەوتی خاوی ئەمریکا بەرزببێتەوە و خستنەڕوو لە بازاڕی نەوتدا بەرزبکاتەوە.\nشیکاری نەوت و مەترسی سیاسیی، جۆس جالهوب سەبارەت بە دوایین رەوشی نرخی نەوت لە لێدوانێکیدا بۆ ئاژانسی ئانادۆڵو، باسی لەوە کرد کە نیگەرانییەکان لەبارەی پەتای ڤایرۆسی کۆرۆنای نوێ کە هەموو جیهانی گرتووەتەوە لەگەڵ کەمبوونەوەی گەشتە ئاسمانییەکان نرخی نەوت لەنێوان ٤٠-٤٢ دۆلار ماوەتەوە.\nئاماژه به‌وه ده‌درێت كه ره‌نگه لە رووی تەکنیکییەوە خاوی برێنت لەنێوان ٤٣ دۆلار و سێ سه‌نت بۆ ٤٣ دۆلار و ٢٩ سه‌نت بەرهەڵستی بنوێنێت و نرخه‌كه‌ی له‌نێوان ٤٢ دۆلار و ٥٨ سه‌نت بۆ ٤٢ دۆلار و ٣٩ سه‌نت بمێنێته‌وه.


◄ Result: Found 855, page 1 of 86 Items per page: 🗐 1 🗐 5 🗐 10 🗐 25 🗐 50 🗐 100\n📅 01-04-2020 Dates & Events\n👁 This item has been viewed 55,730 times\nباکووری کوردستان - هەپەگە رایگەیاند: گەریلایەکیان [ More... 👁] ✖ ✖ 17 3 ✔ 99% ✍ H.B. 1-3-2020 19:49:43\n👁 This item has been viewed 44,914 times\nباکووری کوردستان - لە شاری چەولیک سەربازە داگیرکە [ More... 👁] ✖ ✖ 16 2 ✔ 99% ✍ H.B. 1-3-2020 19:49:43\n👁 This item has been viewed 46,811 times\n📅 01-07-2020 Dates & Events\n📅 Added on May 6 2020 10:47PM\n👁 This item has been viewed 34,285 times\nرۆژهەڵاتی کوردستان - شەش رۆژە سووتانی دارستانەکان [ More... 👁] ✖ ✖ 20 0 ✔ 99% ✍ H.B. 6-5-2020 22:47:26\n👁 This item has been viewed 42,622 times\n📅 02-04-2020 Dates & Events\n👁 This item has been viewed 739 times\nباشووری کوردستان - بەڕێوەبەرایەتی تەندروستی کەرکو [ More... 👁] ✖ ✖ 17 0 ✔ 99% ✍ H.B. 1-3-2020 19:49:43\n📅 02-05-2020 Dates & Events\n👁 This item has been viewed 35,253 times\nرۆژهەڵاتی کوردستان - باوکی زەینەب جەلالیان ژنە گی [ More... 👁] ✖ ✖ 12 1 ✔ 99% ✍ H.B. 5-4-2020 8:48:56\n📅 02-06-2020 Dates & Events\n👁 This item has been viewed 50,643 times\nباکووری کوردستان - کوژرانی بارش چاکان لەلایەن تور [ More... 👁] ✖ ✖ 40 0 ✔ 99% ✍ H.B. 1-5-2020 14:55:51